


Revistă document a Centrului Cultural Pitești 


Serie nouă NI 4 lei 








Monument 
istoric, 
Ansamblul 
bisericii "Buna 
Vestire”, 
"Sfântul Mina”, 
"Sfinţii 
Constantin și 
Elena”- Greci. 
Este ctitorie a 
marelui logofăt 
loan Norocea; 
datează din 
1564, dar a fost 
refăcută în 
secolele 
următoare. 


































AR e ae ara 
POOR TP0L0 Para 08Ta 


a Înca 8 





Sumar 


dr. Marius ANDREESCU, ULT/MUL PRIETEN. În memoria domnului profesor MARIUS CHIVA 


Studii 
dr. Marius ANDREESCU, Starea naturală și starea socială. Implicații istorice și juridice 


File de istorie i 

drd. Octavian DARMANESCU, Consideraţii cu privire la originea unui pomelnic piteștean din 
1820 

prof. lonuţ Gabriel ZIDARU, România la începutul primului război mondial (1914-1916) 


Portrete 
Prof. Florin-Gabriel RĂŢOI, Constantin Gh. Pârșoagă, un filantrop argeșan mai puţin cunoscut 
Col. (r) lon STAN, /on Antonescu: mareșal al României (1882-1946) 


Memorii 
ing. Nicolae COSMESCU, Motorsportul argeşean se conjugă... la trecut! (XIV) 


Recenzii 
dr. Marin TOMA, Serile la Vulturești - Mihail Diaconescu 


Restitu | ri P itesti Revista Restituiri Piteşti apare trimestrial sub 

= egida Consiliului Local şi a Primăriei Piteşti. 
Revista publică articole pe teme de istorie 
universală şi românească, sociologie politică, 
antropologie socială şi culturală, precum şi 
documente variate din Arhivele Naţionale ale 
Statului, Arhivele Militare Române şi arhive 


DIRECTOR DE ONOARE: 
prof. Marius CHIVA 














CONSILIUL ŞTIINŢIFIC: 
conf. univ. dr. Claudiu NEAGOE 


cercet. şt. III dr. Oana Andreia SÂMBRIAN Personale. 
COLECTIVUL DE REDACŢIE: Responsabilitatea pentru conţinutul 
Redactor-şef: dr. Marin TOMA articolelor revine în totalitate autorilor (art. 206 


Secretar de redacţie: Simona FUSARU C.P.). 


Redactori: , ă Reproducerea articolelor sau a documentelor 
prof. dr. Elena STEFANICA publicate se poate face numai cu indicarea 
prof. dr. Constantin VARAȘCANU autorului articolului şi a titulaturii revistei. 


Octavian DĂRMĂNESCU 


Ing; Nicolae:GOSMESGU Textele şi fotografiile aduse în redacţie nu se 


Corectură: Constantin CÂRSTOIU înapoiază. 
Relaţii cu publicul: Carmen SAITA 
ISSN: 1583-5863 
ADRESA REDACŢIEI: 
ie tele ea Editor - Centrul Cultural Piteşti 


Calea Craiovei, nr. 2 (Casa Cărţii) 
Tel./fax.: 0248 219976 
www.centrul-cultural-pitesti.ro 
e-mail: restituiripitesti(Ogmail.com 


Tiparul executat la TIPARG S.A. 


ULTIMUL PRIETEN 
În memoria domnului profesor MARIUS CHIVA 


A trecut din această lume, discret şi neaşteptat, 
bunul meu prieten şi slujitor devotat pe tărâmul 
culturii, regretatul profesor Marius Chiva. În astfel 
de împrejurări tragice, se spune că pe cei rămaşi îi 
luminează şi îi încălzesc amintirile frumoase legate 
de viaţa, activitatea şi întâlnirile cu cel plecat la 
Domnul. Pentru mine a rămas mai mult decât atât; 
a rămas prietenia de peste douăzeci de ani cu 
truditorul neobosit în ale culturii, cel care a fost 
profesorul Marius Chiva. Părintele Teofil Părăian 
spunea că prietenia se bazează pe iubire şi respect 
şi nu are marginile acestei lumi, prietenia continuă 
în eternitate. Am simţit din plin în toţi aceşti ani 
respectul şi iubirea pe care o avea pentru mine 
Marius Chiva, într-un cuvânt prietenia sa la care am 
încercat să răspund şi eu la măsurile mele modeste. 
Sentimentul acesta atât de nobil al prieteniei este 
puntea dintre timp şi eternitate cu prietenul care a 
trecut în veşnicie, este comuniunea existenţială a 
persoanelor care au conştiinţa că realitatea nu se 
sfârşeşte în această lume. 

Profesorul Marius Chiva a fost o prezenţă 
constantă mai bine de douăzeci de ani la Centrul 
Cultural Piteşti. De o modestie exemplară, neobosit 
truditor plin de speranţă, permanent zâmbitor şi 
senin, domnul Marius Chiva, cum era cunoscut de 
colaboratori, şi-a dedicat întreaga viaţă afirmării 
valorilor culturale în primul rând în spaţiul cultural 
al Piteştului, dar nu numai. A fost principalul 
organizator şi animator, aş spune sufletul Clubului 
de istorie „Armand Călinescu” al Centrului Cultural 
Piteşti, redactorul principal, mereu neobosit al 
revistei „Restituiri Piteşti”, pe care a ridicat-o la 
nivelul publicaţiilor de elită ale culturii române; 
desăvârşit şi însufleţit organizator de simpozioane, 
mese rotunde, spectacole, expoziţii, lansări de carte 
şi alte manifestări culturale. Era omul din umbră, 
organizatorul şi animatorul faptelor de cultură şi, 
fără contribuţia sa decisivă, evident tot ce a fost 
valoros în aceşti ani în activitatea Centrului Cultural 
Piteşti nu ar fi putut fi împlinit. Cuvintele nu vor fi 
niciodată suficiente pentru a marca înalta sa 
competenţă profesională, dar mai ales caracterul 
celui ce a fost şi rămâne prietenul meu Marius 
Chiva. Nobleţea, simplitatea, dar şi complexitatea 
spiritului său, modestia, bunătatea, hotărârea, 
curajul — nu renunţa niciodată la un proiect cultural —, 
căldura sufletului, ataşamentul dezinteresat faţă de 

oameni, altruismul şi nu în ultimul rând seninătatea 
şi optimismul sunt numai câteva dintre trăsăturile 
fireşti ale prietenului meu Marius Chiva şi care 
sunt convins că îl vor însoţi în eternitate. 

Plecarea din această lume a profesorului Marius 
Chiva pentru mine este o pierdere ireparabilă. A fost 


singurul, ultimul prieten care avea darul să mă 
scoată din cotidian, din monotonia şi repetitivitatea 
existenţei zilnice; a fost acela care atâţia ani a 
deschis şi pentru mine porţile culturii şi mai ales 
ale dialogului cultural. Aproape în fiecare zi, 
dimineaţa, aşteptam şi primeam cu multă bucurie 
câte un telefon de la bunul meu prieten Marius 
Chiva, prin care îmi propunea sau mă invita la o 
activitate culturală, la întâlnirea cu valorile perene 
ale culturii şi spiritului. Am răspuns întotdeauna cu 
mare bucurie şi entuziasm, cu modestele mele 
posibilităţi invitaţiilor, chemărilor la cultură pe 
care le primeam de la bunul meu prieten Marius 
Chiva. Aşa am reuşit să trec peste multe dintre 
precarităţile existenţiale, frustările, nemulţumirile 
şi greutăţile de tot felul ale acestei lumi. Îţi 
mulţumesc bunul meu prieten Marius Chiva. Acum 
telefonul nu mai sună. Profesorul Marius Chiva a 
plecat într-o lume mai dreaptă şi mai bună. "Aşa 
începe infinitul în simplitate şi firesc” (Preot 
profesor dr. Dumitru Stăniloae). 
Dumnezeu să te odihnească în pace! 


Studii 


Starea naturală și starea socială. 
Implicații istorice şi juridice 


dr. Marius ANDREESCU 


Abstract: The history of philosophy and the history of legal doctrines mentions and analyzes the 
differences, often categorical, between the existence of man in his natural state and on the other hand his 
existence in the social state. The doctrine of the social contract is the mainstream of thought that analyzes 
the existential state of man in the social environment and the natural environment by arguing, according 
to the author and the philosophical conception, the historical, social and juridical particularities of the 
natural state and social state. In our study we support the compatibility between the two existential forms 
of man, we identify the existential categories in which these can be defined, and emphasize the 
qimplications of these categories in the realization of the act of justice 

Keywords: John Locke, Rousseau, social vs. natural state, justice by law vs. justice by liberty 


Scurte consideraţii istorice şi doctrinare. 
Dihotomia dintre starea naturală şi starea socială a 
existenţei umane este prezentă, în forme, conţinut şi 
înţelesuri diferite în mai toată gândirea şi creaţia 
filozofică, juridică sau de altă natură din antichitate 
şi până în prezent. Conceptele fundamentale ale 
filosofiei sociale susţinute de John Locke sunt 
libertatea şi egalitatea care, în concepţia filosofului, 
fac parte din natura umană. Relaţiile dintre oameni 
în starea de natură sunt relaţii de forţă, dar dreptul 
nu este o expresie a acestor relaţii, ci reprezintă 
legătura dintre o fiinţă liberă cu o altă fiinţă liberă, 
raport ce se realizează în egalitate. Aceste relaţii se 
constituie în mod natural înaintea oricărei convenţii 
care să ducă la constituirea societăţii civile. Pentru 
Locke există o societate naturală înaintea oricărei 
societăţi civile. În acest fel, filosoful continuă ideea 
aristocratică a omului ca fiinţă socială, dimensiune 
naturală a acestuia. Dacă omul nu ar avea în sine 
chemarea spre asociere cu ceilalţi oameni, ca dar 
natural, societatea civilă nu ar putea să se constituie. 
Prin urmare, a existat un drept natural, nescris, 
anterior dreptului pozitiv specific societăţii civile. 
Principalul element al acestui drept este libertatea. 
Dreptul de a fi liber constituie fericirea omului şi el 
se concretizează în posibilitatea sa de a poseda 
bunuri. În acest fel, dreptul de proprietate 
reprezintă un alt element important al dreptului 
natural. În concepţia filosofului, acest drept este 
absolut, iar conservarea şi apărarea lui este esenţială 
pentru existenţa omului atât în stare naturală, cât şi 
în stare socială. Este important să precizăm că 
pentru John Locke proprietatea se întemeiază pe 
muncă. Pentru Locke, problema esenţială nu mai 
este guvernământul, ci instituirea unei civilizaţii 
bazate pe reguli şi a unui sistem legislativ care să 


— 4 


ducă la o bună organizare administrativă şi să 
limiteze puterea discreţionară a statului. 
Necesitatea existenţei legilor este vitală pentru 
existenţa societăţii şi pentru supraviețuirea 
comunităţii. Spre deosebire de Hobbes, Locke 
consideră că starea de natură a omului are unele 
caracteristici care o apropie de societatea civilă şi 
care face posibilă trecerea. Important de subliniat 
faptul că, în concepţia filosofului, „statul natural 
este un stat raţional, natural şi prelegal”. Statul 
natural este raţional pentru că prin rațiune îşi 
reglează viaţa în limite suportabile, astfel că aici 
domină libertatea şi egalitatea. Este natural pentru 
că oamenii posedă câteva drepturi în conformitate 
cu raţiunea, ca legea naturală: legalitatea, egalitatea, 
dreptul la prosperitate şi dreptul patern sunt printre 
cele mai importante. Statul natural este prelegal 
pentru că aici domină justiţia privată. Acest drept al 
justiţiei private înseamnă, în esenţă, reciprocitatea 
necesară a comportamentelor umane, dar şi 
validitatea dreptului fiecărui individ la apărarea sa. 
În esenţă, în concepţia filosofului, statul natural este 
bazat în mod deosebit pe concepte morale cu 
valabilitate universală şi intangibile şi, totodată, este 
un stat al păcii sociale. John Locke consideră că 
trecerea la societatea civilă a avut loc în urma unui 
consens general, pentru că oamenii au dorit un 
maximum de securitate şi libertate. Trecerea de la 
statul natural la statul civil s-a realizat în baza unui 
contract care se bazează pe principiile 
consimţământului comun şi liberei asocieri. Este 
important de a preciza că, în concepţia lui Locke, 
obiectul contractului social este garanţia drepturilor 
naturale şi nu suprimarea lor în favoarea 
suveranului, aşa cum a gândit Hobbes. De altfel, 
singurul drept natural pe care asociaţii îl pun la 

dispoziţia societăţii civile este acela de a face 
dreptate, de a pedepsi. Puterea suveranului este în 
excelenţă una pur juridică şi limitată. Această teorie 
considerată a fi profundă şi democratică de către 
majoritatea autorilor se regăseşte şi în doctrina 
modernă a statului liberal şi a constituţionalismului 
democraticl. Apreciază John Locke că „oamenii 
fiind liberi de la natură, egali şi independenţi, 
nimeni nu-i poate scoate din această stare pentru a 
fi supuşi puterii politice a altuia fără propriul lor 
consimţământ prin care ei pot conveni cu alţi 
oameni de a se uni în societate pentru conservarea 
lor, pentru siguranţa lor mutuală, pentru liniştea 
vieţii lor, pentru a profita în linişte de ceea ce le 
aparţine în mod propriu şi pentru a fi mai bine la 
adăpost de insultele celor care vor să le facă rău”2. 
Liberalismul democratic îşi revendică principiile din 
concepţia lui Locke cu privire la relaţia individului 
cu statul. Drepturile naturale sunt pur individuale. 
Această teză este susţinută şi de constituţionalismul 
contemporan, care afirmă că titularul drepturilor 
fundamentale consacrate de constituţie nu poate fi 
decât omul, nu şi colectivităţile umane. Statul social 
s-a constituit în scopul apărării acestor drepturi 
individuale ca drepturi naturale, deoarece statul 
natural nu oferea aceste garanţii, iar omul, prin 
natura sa, este şi o ființă socială. Pentru Locke, 
societatea politică identificabilă cu statul social nu 
este decât produsul unei renunţări parţiale şi 
provizorii a oamenilor la starea lor naturală în 
interesul unei justiţii mai bine organizate şi a unei 
puteri mai eficace. Puterea politică rămâne tot 
timpul limitată de drepturile naturale. 

Scopul statului nu poate fi altul decât acela al 
asigurării libertăţii şi egalităţii individuale, pentru 
fiecare membru al societăţii, dar şi garantarea 
legalităţii. Pentru a justifica existența şi a aduce 
pacea socială, statul trebuie să fie just. Este 
important de a sublinia că, în concepţia lui John 
Locke, puterea politică nu este legitimată prin ea 
însăşi, ci numai prin valorile morale pe care le apără 
şi în raport de care îşi exercită atribuţiile. Astfel 
spus, nu legea este cea care legitimează puterea, ci 
scopul moral al acesteia. Problema puterii este o 
problemă de morală. Scopul întregii construcţii 
teoretice în domeniul politicii este acela al limitării 
puterii care să favorizeze şi nu să împiedice 
libertatea individuală. Locke susţine teoria 
separaţiei puterilor în stat ca şi garanţie a evitării 
arbitrariului în exercitarea puterii statale. Prin 
gândirea sa social politică, John Locke întemeiază 
liberalismul din care se va inspira liberalismul 
modern, care în numele conceptului de limitare a 
puterii va face distincţii importante între public şi 

privat, libertatea individuală şi obligaţii publice, 
sfera de intervenţie a statului şi sfera de acţiune a 
individului, atribuţiile instituţiilor şi, nu în ultimul 
rând, stabilirea unui domeniu de reglementare a 
legii. Problematica analizată de marele filosof este o 
importantă deschidere teoretică a ceea ce reprezintă 
dimensiunea complexă a raporturilor dintre 
societate şi stat, pe de o parte, iar pe de altă parte, 
individul uman. Remarcăm că, în opera sa, Locke 
pune accentul pe om ca titular al drepturilor 
naturale şi, prin urmare, în relaţia acestuia cu 
societatea şi statul are un rol dominant, celelalte 
subiecte ale relaţiei având o poziţie recesivă, chiar 
subordonată individului uman. 

La fel ca şi pentru David Hume şi John Locke, şi 
în opera lui Jean Jacques Rousseau există 
preocupare pentru a distinge între societate şi 
natură, între omul natural şi omul social. Spre 
deosebire de alţi autori, la Rousseau această opoziţie 
este analizată mai profund, iar consecinţele 
distincţiei dintre societate şi natură sunt valorificate 
la un nivel superior. Susţinem aceasta, pentru că în 
concepţia de ansamblu a lui Rousseau, opoziţia 
dintre natural şi social este transpusă într-un alt 
plan metafizic mai adânc, şi anume opoziţia dintre 
fiinţă şi aparenţă. Se poate susţine că pe dualitatea 
fiinţă — aparenţă este clădită opoziţia dintre omul 
natural şi omul social. Elaborările teoretice ale lui 
Rousseau apar, în special, în operele sale 
fundamentale Discurs asupra ştiinţelor şi artelor, 
Discurs asupra inegalităţii între oameni şi, evident, 
în Contractul Social. Gânditorul genovez subliniază 
că societatea face parte din sfera aparenţei, neavând 
deplinătatea ontologică a naturalului, deoarece este 
exclusiv creaţia omului. Mai mult decât atât, ea 
primeşte autonomie şi se întoarce împotriva 
individului cu o forţă anonimă şi ostilă. Această 
forţă este considerată de Rousseau ca fiind 
„aparentă”, deoarece nu reprezintă omul în 
autenticitatea sa naturală. În lucrarea sa Discurs 
asupra originii inegalităţii, autorul subliniază că: 
„Prima sursă a răului este inegalitatea, deoarece din 
inegalitate provin bogăţiile; cuvintele sărac şi bogat 
sunt relative şi pentru că acolo unde oamenii sunt 
egali nu vor exista nici bogaţi, nici săraci. Bogăţiile 
dau naştere la lux; luxul provine din artele frumoase 
şi din lenevia provenită de la ştiinţă”3. Astfel, 
societatea, ca şi creaţia omului, se întoarce 
împotriva creatorului ei, folosind disponibilitatea 
omului de a renunţa foarte uşor la libertatea sa ca 
fiinţă şi de a accepta aparenţa oferită de o civilizaţie 
ce se constituie în factor de constrângere, în esenţă 
ostil omului. Este ceea ce Hegel va numi în opera sa 
„viclenia raţiunii”, deoarece societatea, în aparenţa 

sa existenţială, devine autonomă şi îşi realizează 
scopul, uneori progresul social, fără ca cel ce a creat- 
o să o mai poată controla, omul devenind un simplu 
element într-un eşafodaj ce se dovedeşte tot mai 
constrângător. 

Aspectele mai sus arătate, precum şi altele care 
rezultă din opera filosofului, pun în evidenţă 
superioritatea omului natural față de cel care 
trăieşte în societatea civilizată. Trecerea, am spune 
noi dialectică, prin complexitatea sa, de la starea de 
natură la starea de civilizaţie este, în concepţia 
autorului, nu un progres, ci o degradare a fiinţei, a 
esenței umane. În concepţia lui Rousseau, 
contradicţia se manifestă nu numai între natură şi 
societate sau între natură şi civilizaţie, dar, aproape 
paradoxal pentru gândirea filosofică occidentală, 
contemporană, şi între natură şi cultură. Aceasta din 
urmă nu este considerată ca un factor de realizare a 
fiinţei umane prin trecerea la un nivel superior 
marcat de spiritualitatea sa, ci este gândită ca o 
golire de sens a autenticului uman, ca o schimbare 
de direcţie a esenței umane. Pentru a înţelege o 
astfel de concepţie este bine să subliniem că întreaga 
preocupare a gânditorului de a explica natura, omul 
şi societatea are la bază un fundament moral, mai 
mult încercarea de a găsi o cale spre fericire. 
Referindu-se la cultură şi societate, Rousseau 
afirmă: „Ce am câştigat cu acesta? Multă flecăreală, 
bogății şi discuţii inutile, cu alte cuvinte duşmani ai 
virtuţii şi ai bunului simţ comun. În schimb, am 
pierdut inocenţa şi moravurile. Mulțimea se târăşte 
în mizerie, toţi sunt sclavii viciilor”. Este 
remarcabilă preocuparea autorului de a lega, chiar şi 
indirect, cultura de moralitate. Această temă o 
regăsim şi în filosofie, dar mai ales în teologia 
ortodoxă contemporană. Existenţa naturală, 
dimensiunea ontologică autentică este realizată prin 
intermediul omului, singura fiinţă care poate gândi 
şi trăi moral. De aceea, cultura, ca şi fapt existenţial, 
este în autenticitatea sa numai dacă poartă în sine 
valorile morale, am spune noi cu predilecție valorile 
morale care decurg din adevărurile de credinţă. În 
acest sens, părintele profesor doctor Dumitru 
Stăniloae afirma că: „Omul bun este tare; săvârşirea 
binelui este o întărire a existenţei”. În încercarea de 
a descrie fiinţa umană în adevărata sa esenţă, 
Rousseau va construi un model teoretic al fiinţei 
naturale a omului. Acesta este omul primitiv. Prin 
urmare, starea de natură la care se referă filosoful 
implică existenţa primară asocială a omului în toată 
naturaleţea sa biologică şi afectivă. Această stare 
naturală, primitivă a omului, Rousseau o va 
compara cu starea omului social. 

Rousseau crede că această stare existenţială a 

omului natural şi în mijlocul naturii, fără 
constrângeri, înseamnă adevărata fericire. Lipsa 
oricăror limitări, condiţionări sau restrângeri 
garanta libertatea absolută, pentru că omul se 
identifica practic cu natura din care provenea, iar 
starea de fericire era una existenţială, ontologică, 
permanentă, ci nu o creaţie a gândirii, în sensul că 
omul natural era şi fericit, deoarece nu se gândea la 
fericire. În acest fel, fericirea şi libertatea se 
regăseau ca fiind proprii modelului teoretic al fiinţei 
omului primitiv. Rousseau afirma că „omul natural 
era fericit fără să se gândească la fericire, liber fără a 
face uzaj de libertatea sa; independent, căci era 
privat de toate relaţiile durabile cu apropiații săi; 
inocent, prin absenţa oricărei conştiinţe morale”5. 
Descrierea de mai sus a stării naturale este ființa 
adecvată a omului. Aparenţa o constituie omul 
social. Baza existenţei sociale e un „acord mutual de 
voinţă” prin care oamenii încearcă astfel să-şi 
conserve mai bine existenţa. Din cuprinsul operelor 
fundamentale ale lui Rousseau rezultă că omul 
natural, conceput ca fiind suficient sie însuşi, nu 
depindea în niciun fel de semenii săi şi nu avea în 
firea sa sociabilitatea, aşa cum susțineau Aristotel, şi 
mai târziu John Locke. Prin urmare, „asocierea” 
care determină societatea şi eventual sociabilitatea 
omului nu are o dimensiune ontologică a fiinţei 
umane, ci numai una fenomenologică, adică este o 
aparenţă şi se produce exclusiv ca manifestare de 
voinţă a omului. Gândul asocierii şi implicit voinţa 
de a se asocia este determinat la om din necesitatea, 
în mare parte naturală, de a-şi conserva existenţa. 

În Discurs asupra ştiinţelor şi artelor, Rousseau 
va sublinia că acordul nescris de voinţă prin care 
oamenii pun bazele existenţelor sociale reprezintă 
sursă de speranţe reciproce în realizarea unor 
interese comune, obligând pe fiecare să concure la 
fericirea celorlalţi pentru ca el însuşi să fie fericit. 
Acestea sunt însă speranţe, mai degrabă iluzii 
pentru că, aşa cum spunea Rousseau, „la o 
examinare mai atentă rezultă multe devieri de la ce 
ar putea să-l facă fericit pe om”. Este minunat că 
oamenii sunt puşi în imposibilitate să se înşele, să se 
trădeze, să se distrugă reciproc. Trebuie să avem 
grijă însă să nu ne vedem niciodată aşa cu suntem: 
oameni ale căror interese se întâlnesc şi nu au nici 
un mijloc pentru a reuşi, decât pe acela de a se 
înşela”6. Rousseau face, prin urmare, un elogiu al 
simplităţii, al naturalului în dimensiunea sa 
ontologică cea mai profundă cu referire la sfera 
valorică componentă a existenţei umane. 


Categorii existenţiale ale stării naturale 
şi stării sociale. In concepţia noastră, opusă 


Restituiri Pitești nr. 3/2017 


oarecum unora dintre reprezentanţii doctrinei 
contractului social, starea naturală a existenţei 
umane nu poate fi identificată cu starea primitivă a 
omului, cu preistoria existenţei sale, caracterizată 
prin lipsa formelor de organizare specifice societăţii 
şi statului. De aceea, considerăm că într-o 
accepţiune care nu are în vedere numai succesiunea 
istorică existenţială, ci esenţa existenţei umane, 
starea socială nu înlătură starea naturală a omului, 
dimpotrivă, chiar o presupune. Pentru noi, omul în 
dimensiunea sa naturală, corespunde firii create de 
Dumnezeu, omul bun pentru că toată creaţia este 
bună şi, totodată, omul ca persoană liberă şi 
responsabilă a fost creat în relaţie de comuniune de 
iubire cu Dumnezeu şi prin Dumnezeu cu toţi 
semeni şi cu tot universul. Starea naturală este 
frumuseţea cea dintâi a omului creat după chipul lui 
Dumnezeu şi care are datoria de a dobândi 
asemenea cea după har cu Dumnezeu, să devină fiul 
al lui Dumnezeu după har. Iată de ce starea naturală 
nu dispare odată ce omul trece la starea socială, ci 
este o prezenţă permanentă, pentru că firea a tot 
bună creată de Dumnezeu nu poate fi negată, 
anulată dar, este adevărat, poate fi haşurată, 
umbrită de manifestările sociale ale omului, 
contrarea stării sale naturale. Omul, prin creaţie a 
primit darul libertăţii, posibilitatea de a alege între 
bine şi rău, de a primi sau refuza comuniunea cu 
Dumnezeu, libertatea de a considera că starea 
socială şi tot ceea ce presupune aceasta - civilizaţia, 
cultura - sunt bunuri proprii şi reprezintă, totodată, 
singura realitate a existenţei. Acesta este chipul 
omului care trăieşte exclusiv în dimensiunea socială 
a existenţei sale, pe care o consideră opusă stării 
naturale privită, în special, ca o formă primitivă de 
existenţă şi care se consideră atotsuficient. Un astfel 
de om consideră că existenţa se rezumă la acest 
veac, iar sensul existenţei nu este decât „eul propriu” 
şi raţiunea umană. Fără a încerca să adâncim 
această analiză, susţinem că între starea naturală şi 
starea socială a omului este o posibilă contradicţie 
unilaterală şi nu un raport de recesivitate. Starea 
naturală nu exclude starea socială a omului, 
deoarece însuşi Mântuitorul s-a întrupat în 
existenţa socială, dar starea socială poate contrazice 
starea naturală a omului, firea acestuia. 

Marele teolog român, Părintele profesor dr. 
Dumitru  Stăniloaie caracteriza în cuvinte 
memorabile natura umană: „Deci, pe drept cuvânt, 
natura umană trebuie definită ca tensiune infinită. A 
voi să tindă mereu spre desăvârşire mai mare, e 
desăvârşirea însăşi a firii umane. Ea are în acelaşi 
timp experienţa infinitului şi a finitului, adică în 
fiecare clipă există o distanţă infinită între 

capacitatea noastră de infinit şi existenţa noastră 
realizată. Mereu avem cunoştinţa ambelor lucruri. 
Căci distanţa parcursă de noi, oricât ar fi de mare, 
rămâne minimă în raport cu infinitul. Natura 
umană călătoreşte veşnic pe distanţa dintre finit şi 
infinit, dar e lansată prin dorinţă şi printr-un fel de 
experienţă înaintea finitudinii sale înlăuntrul 
infinitului, fără să cuprindă, însăşi, esenţa lui. Ceea 
ce a obţinut nu este niciodată totul, dar este 
începutul totului „mereu începutul infinitului” — 
cum spunea Sfântul Grigorie de Nyssa (s.n)”7. 
Starea socială este expresia ordinii normative, 
morale sau juridice, orice normă implică direct sau 
indirect constrângerea, inclusiv norma morală sau 
etică bazată sau nu pe teologia morală. Norma 
juridică este aceea care oferă cea mai cuprinzătoare 
expresie existenţială stării sociale şi de aceea putem 
caracteriza întreaga existenţă socială a omului, atât 
într-o dimensiune sincronică dar şi din perspectiva 
transformărilor istorice ca fiind „o stare juridică”, o 
ordine juridică bazată pe normele create de om, dar 
şi pe valorile promovate de acesta şi care, într-o 
anumită măsură, tind să evolueze autonom în afara 
posibilităţilor de decizie şi control ale creatorului 
lor. Există o tendinţă destul de evidentă ca evoluţia 
stării juridice (sociale) a omului să contrazică tot 
mai mult natura umană, firea acestuia, altfel spus, 
civilizaţia care ea însăşi este expresia ordinii juridice 
şi în general normative, să fie considerată a tot 
suficientă, în special prin dimensiunea pragmatică 
pe care orice component al acesteia o implică. In 
acest context, apare întrebarea firească de a încerca 
să caracterizăm juridicul, ordinea normativă 
specifică stării sociale a omului. Este bazată pe o 
dihotomie esenţială pe care a remarcat-o şi Kant 
atunci când a analizat în lucrarea sa fundamentală 
„Metafizica moravurilor” normele juridice şi 
dreptul. Această dihotomie înseamnă diviziunea 
clară între „al tău” şi „al meu”. Orice contract, 
orice act normativ şi orice decizie judecătorească 
într-o formă sau alta dă expresia acestei diviziuni, 
care înseamnă o identificare prin şi în ordinea 
juridică a individualităţii umane în sfera existenţială 
socială. In esenţă, aceasta este o disoluţie pentru că 
separă şi nu uneşte, chiar dacă aparent un act 
contractual, o întâlnire a voinţelor a doi oameni în 
planul juridicului, legea ca şi concretizare a ordinii 
normative, o hotărâre judecătorească ar realiza o 
armonizare a intereselor fie convergente sau 
divergente. Susţinem că disoluția mai sus amintită, 
de esenţa ordinii juridice a dreptului dintre „al tău” 
şi „al meu” se menţine, indiferent de forma de 
exprimare a  juridicului, deoarece aşa-zisa 
armonizare a celor individuale, particulare, uneori 

contrare prin lege, prin actele de aplicare a legii sau 
chiar prin manifestările de voinţă ale omului rămân 
în sfera generalului, a abstractului pentru că orice 
normă juridică este prin ea însăşi impersonală, 
abstractă, iar concretizarea acesteia prin acte 
voluntare cu caracter juridic nu duce la 
concretizarea în sens existenţial a generalităţii 
regulii juridice, generalul normativ rămânând în 
acest fel opus mai mult sau mai puţin evidentei 
bogăției existenţiale a concretului individual. 
Opusă acestei stări juridice este însăşi starea 
naturală, starea firii umane bazată, în opinia 
noastră, pe două concepte existenţiale „a dărui” şi 
„a primi”. Este evident că în această situaţie 
suntem în prezenţa unităţii existenţiale a 
comuniunii existenţei umane bazate nu pe interese 
pragmatice, ci pe însăşi caracterele existenţiale ale 
firii umane, virtuțile şi valorile cu care omul a fost 
înzestrat natural, printre care puterea de a iubi este 
esenţială. Omul care se manifestă în plan social cât 
mai pregnant şi mai evident în această dimensiune 
naturală bazată pe unitatea dintre „a dărui” şi a 
„primi” rămâne în autenticul existenţei sale 
naturale, a firii create, nu mai este un simplu individ 
ci este o persoană liberă aflată în comuniune de 
iubire cu Dumnezeu şi cu toţi oamenii. Este şi aici o 
posibilitate de alegere a omului, o manifestare a 
libertăţii sale. Formele de cultură şi civilizaţie ale 
existenţei umane trebuie să se manifeste nu în 
contradicţie cu firea sa, cu natura sa, ci chiar în 
corespondenţă cu aceasta. Schiller spunea că „omul 
trebuie să sporească natura în mijlocul naturii”. 
Considerăm că şi în prezent, indiferent cât de înaltă 
este cultura şi cât de mult a evoluat civilizaţia, 
această afirmaţie este valabilă, dacă înţelegem prin 
natură esenţa bună creată a omului. De altfel, în 
doctrina teologică s-a remarcat că nu există opoziţie 
între cultură şi credinţă. Spunea în acest sens 
Părintele Patriarh Daniel: „Credinţa coboară la om 
prin cultură, iar cultura urcă la cer prin credinţă”. 


Implicații juridice. Justiţia este forma cea mai 
evidentă prin care starea juridică a omului se 
conservă în limitele acestei dihotomii „al tău” şi „al 
meu”. Limitele justiţiei umane sunt însăşi limitele 
existenţei sociale şi chiar raţionale ale omului, 
determinate în mod nemijlocit, pe de o parte, de 
normativitatea legii iar, pe de altă parte, de 
pragmatism, adică de interesele concrete ale celor 
care ajung în faţa justiţiei. Este o limită existenţială 
care trebuie foarte bine înţeleasă, pentru că dincolo 
de ea regăsim acea stare naturală a firescului, a 
omului ca persoană liberă şi responsabilă în relaţiile 
de comuniune cu semenii. Orice manifestare a 

justiţiei este evident subordonată legii, care 
generalizează şi împarte. Se pune problema dacă 
dreptatea, ca valoare şi virtute umană poate fi 
identificată cu legea, ca premiză de realizare a 
justiţiei. Răspundem la această întrebare, gândindu- 
ne la cuvintele Mântuitorului „De nu va prisosi 
dreptatea voastră mai mult decât dreptatea 
fariseilor, nu veţi intra în împărăţia Cerurilor” 
(Matei V,20). Aceasta înseamnă că legea juridică 
rămâne la nivelul dreptăţii fariseilor, deoarece 
dreptatea la care se referea Mântuitorul şi care era 
proprie fariseilor era o dreptate a legii Vechiului 
Testament. Prin urmare, dreptatea care depăşeşte 
marginile legii este cea dată de har, este dreptatea 
care are ca fundament nu constrângerea fără de care 
norma juridică sau chiar norma morală nu poate fi 
concepută, ci libertatea. De altfel, această realitate a 
fost remarcată chiar şi în planul doctrinei filozofice 
şi juridice. Rousseau afirma că: „A renunţa la 
libertatea ta înseamnă a renunţa la calitatea ta de 
om, la drepturile umane, ba chiar la datoriile tale. 
Nu există nicio despăgubire posibilă pentru cel care 
renunţă la libertate; o astfel de renunțare este 
incompatibilă cu natura omului”8. In acelaşi sens, 
Mircea Djuvara arăta că: „Nu putem concepe drept 
şi nici morală fără libertate, cum nu putem concepe 
nici legi ale naturii fără determinare cauzală. 
Libertatea trebuie să fie, deci, deplină în societate, 
astfel dreptul îşi pierde orice valoare normativă. Un 
drept care impune doar, în mod absolut, înlăturând 
manifestarea liberă a voinţei, nu mai este drept, ci o 
lege a naturii, o manifestare a unui determinism 
riguros, a unei necesităţi mecanice”9. 

Intr-o accepţiune oarecum idilică, justiţia ar 
trebuie deci să depăşească dreptatea legii şi să 
realizeze dreptatea harului ca natură umană. Iată de 
ce poate că ar trebuie să gândim mai mult, chiar şi la 
unele principii de natură constituţională, în ceea ce 
priveşte valoarea şi limitele lor. Nu dorim să 
insistăm aici asupra acestui aspect, dar se cunoaşte 
că principiul de bază al ordinii juridice ce 
caracterizează starea socială a omului este 
supremaţia legii — „Nimeni nu este mai presus de 
lege” — afirmă Constituţia. Noi considerăm că în 
planul existenţei naturale a omului, acest principiu 
este transgresat şi oarecum transfigurat de 
principiul libertăţii. Libertatea, ca virtute proprie a 
firii create a omului este mai presus de legea 
juridică. De aceea, actul de justiţie ar trebui să tindă 
spre realizarea acestei libertăţi, care este însăşi 
dreptatea la care se referea Mântuitorul. 

Este oare posibil ca în activitatea concretă a 
soluționării litigiilor civile sau penale să se întâmple 
o astfel de ridicare a generalităţii legii juridice la 

concretul existenţial al libertăţii umane? Ca 
magistrat am o experienţă care depăşeşte 26 de ani 
şi nu am întâlnit situaţii în care aplicând legea, în tot 
ceea ce reprezintă rigorile actului de justiţie, să se 
realizeze dreptatea ca libertate proprie naturii 
umane. Este firesc să se întâmple aşa, deoarece orice 
manifestare a justiţiei este limitată la generalitatea 
legii dar şi de finalitatea acesteia: constrângerea. O 
hotărâre judecătorească nu se pronunţă în numele 
dreptăţii, ci în numele legii. Cu toate acestea, nu se 
poate considera că o astfel de situaţie este negativă 
prin ea însăşi, dimpotrivă, este o modalitate 
normală de a realiza rolul justiţiei, şi anume 
echilibrul social, dar în limitele existenţei sociale ale 
omului. Ceea ce este foarte important pentru cel 
chemat să aplice legea este de a conştientiza această 
realitate şi de a nu absolutiza actul de justiţie, de a 
nu absolutiza legea şi de a minimaliza sau chiar a 
nega omul, ca ființă complexă şi infinită prin firea sa 
creată. De multe ori, în manifestările 
fenomenologice ale actului de justiţie, se rămâne în 
generalitatea legii şi se subordonează omul legii, 
magistratul uitând că nu omul este făcut pentru 
lege, ci legea pentru om. 

Cu toate acestea, au existat şi experienţe deosebit 
de marcante pentru mine. În cenuşa precarităţilor 
existenţiale, conflictuale, dureroase, impregnate cu 
multă suferinţă, dar şi cu patimi şi cu interese mai 
mult sau mai puţin obscure, ce ajung şi se manifestă 
în faţa justiţiei şi cu deosebire în faţa justiţiei penale, 
uneori se arată, ca un diamant strălucitor, valoarea 
naturii umane prin ceea ce îi este propriu ca fire: 
libertatea şi iubirea. Intr-o cauză penală în care 
inculpatul era acuzat de o infracţiune gravă şi 
anume tentativă de omor împotriva propriului său 
frate, am constatat o astfel de realitate pe care nu 
însă justiţia a generat-o, ci natura umană, în 
puritatea şi frumuseţea ei. Conflictul era între fraţi, 
iar partea vătămată, fratele inculpatului, ca urmare 
a acţiunii acestuia, fusese la un pas de moarte. 
Intrebat fiind de către instanţă ce anume consideră 
că trebuie să se întâmple cu inculpatul, care era 
fratele său, partea vătămată a spus simplu şi 
convingător: „Să meargă la copiii săi”. Aceste 
cuvinte simple depăşesc ceea ce reprezintă 
instinctele omului în mediul social, dorinţa de 
răzbunare sau dorinţa de a pedepsi a făptuitorului. 
Este expresia pură a iubirii, a iertării, a unui 
sentiment natural firesc ce transcede în mod absolut 
limitele legii juridice. De altfel, părintele Dumitru 
Stăniloaie afirma foarte clar că Dumnezeu i-a dat 
omului "puterea de a ierta şi nu puterea de a 
judeca”. „Să meargă la copiii lui” reprezintă 
incontestabil un diamant al existenţei naturale a 

omului, în toată puritatea şi frumuseţea ei şi, 
personal, am avut bucuria, chiar dacă este efemeră, 
de a modela legea în raport cu această manifestare 
firească de iubire. Justiţia nu poate, cel mult, decât 
să achite, justiţia niciodată nu poate să ierte. 
Iertarea este un dar al lui Dumnezeu, dar este şi o 
poruncă a lui Dumnezeu pentru om. Numai un om 
care este persoană liberă, trăind în frica lui 
Dumnezeu, o poate împlini ca poruncă divină şi nu 
numai ca virtute etică sau ca expresie a 
pragmatismului tipic existenţei sociale. 

Persoanele implicate în litigiul de care am făcut 
vorbire erau oameni simpli, fără cultură, fără 
educaţie, dar trăiau din plin chiar dacă nu neapărat 
într-un mod conştient, raţional, frumuseţea 
existenţei umane, cea după fire. Părintele Arsenie 
Boca spunea că sfinţenia are ca şi condiţii 
simplitatea spiritului şi puritatea inimii. lată de ce 
justiţia trebuie să se adapteze unor astfel de realităţi 
existenţiale şi nu să încerce să le subordoneze 
arbitrar generalităţii normei juridice. Spunea 
Părintele Arsenie Boca „că trebuie să ai înţelegere 
faţă de neputinţele omului”. Părintele Teofil Părăian 
aprecia că acestea sunt poate cele mai frumoase şi 
mai semnificative cuvinte pe care le-a spus 
duhovnicul Arsenie Boca. Iar Constantin Noica 
afirma că „trebuie să ai înţelegere faţă de cele 
neînsemnate ca să vezi însemnătatea lor”. Justiţia ar 
trebui să aibă înţelegere faţă de tot ceea ce 
reprezintă neputinţa omenească şi precaritate 
existenţială, pentru a încerca în acest fel să realizeze 
nu atât o restabilire a situaţiei anterioare, ceea ce nu 
este posibil prin actul de justiţie, cât mai ales un 
echilibru, o armonie socială, o împăcare a ceea ce la 
un moment dat apare ca fiind definitiv 
contradictoriu. Este un ideal, dar merită încercat. In 
acest context, mi-am pus întrebarea care sunt 
înțelesurile teleologice ale justiţiei, altfel spus 
finalitatea actului de justiţie. 

Dacă scopul actului de justiţie este legea, atunci 
justiţia este pragmatică, utilitaristă, iar judecătorul 
acţionează conform datoriei, cum spune Kant. Dacă 
scopul actului de justiţie este omul, atunci justiţia 
astfel înfăptuită este morală, naturală, iar 
judecătorul acţionează în numele şi în conformitate 
cu dreptatea, aceasta nemaifiind limitată de 
constrângerile legii pozitive. Raportul dintre lege şi 
dreptate ar putea fi exprimat sub forma unei 
contradicții unilaterale, în sensul celor afirmate de 
filozoful Constantin Noica: legea pozitivă poate 
contrazice dreptatea, dar dreptatea care prisoseşte 
legii nu poate contrazice legea. Cum poate fi smerit 
în sensul creştin al cuvântului, un judecător căruia 
omul i-a încredinţat atâta putere asupra omului? 

Iată o întrebare legitimă al cărui răspuns cred că îl 
putem afla în parabola judecătorului nedrept după 
Evanghelia de la Luca (Luca 18, 2-8). Există totuşi o 
posibilitate pentru acela care a ajuns la sinele său 
mai adânc, a depăşit trufia eu-lui determinată de 
precarităţile şi slava acestui lumi, a celui ce se 
cunoaşte pe sine ca fiind stăpânit de Dumnezeu şi 
prin aceasta stăpân pe sine. Judecătorul nedrept, 
din parabola Sfântului Evanghelist Luca, nu se 
temea de Dumnezeu şi nici nu se ruşina de om. 
Judecătorul smerit este acela care se teme de 
Dumnezeu şi se ruşinează de om. Aceasta este 
condiţia pentru ca actul de justiţie să fie nu numai în 
conformitate cu legea, dar şi drept, în conformitate 
cu legea libertăţii. Se poate spune că există un ideal 
pentru judecătorul investit cu putere temporară, pe 
care îl putem formula după cum urmează: „Să ai şi 
să faci judecată dreaptă din iubire milostivă în 
numele lui Dumnezeu, fără să judeci pe nimeni”. 

Consideraţii cu privire la originea 
unui pomelnic piteștean din 1820 


drd. Octavian DĂRMĂNESCU 


Abstract: Pitești is an old Romanian town, being known for more than six centuries. It developed slowly 
as a center for commerce and for two centuries it played an important part in the country politics, as some 
of the Wallachian rulers stayed here from time to time. As a testimony to the towns importance, in the 1 7ih 
Century the “Sf. Gheorghe” Church was constructed. Several articles were wrote by historian Octavian 
Dărmănescu to illustrate the history of the church and their priest.. In this one, the author presents us a list 


with names used in the mass, dating from 1820. 


Keywords: Pitești old churches, cultural heritage, lists of priests 


Existenţa unui pomelnic manuscris, legat, la 
biserica „Precista Nouă”- Mavrodolu din Piteşti era 
semnalată încă din 2007, cu ocazia monografiei 
sfântului lăcaş. Autorii, pe simpla apartenenţă de 
inventar, îl indicau absolut drept pomelnicul vechi 
al bisericii — un reflex obişnuit şi, în fond, greu de 
imputat. Siguranţa aceasta ne-a adus o anumită 
iritare pozitivă faţă de pretenţia de mai sus. Urgenţa 
unei minime critici se impunea natural. În urma 
acesteia, s-au desprins următoarele: 

1. Foaia de titlu conţine următoarele detalii: 
pomelnicul este scris în 1820 la iniţiativa lui 
Gheorghe bogasierul şi legat de Dimitrache 
lumânărarul. Imediat după informarea de rigoare, 
cei doi autori morali, contrar uzanțelor își trec 
familiile şi morţii; urmează o întreagă listă cu titlul 
„pome(Dnicu al prioţilor răposaţi din acest metoc”; 

2. Pomelnicul continuă, cu diferite grafii, 
familiile mai multor protopopi de Piteşti care au 

slujit, potrivit unei recente lucrări?, la biserica 
domnească „Sf. Gheorghe” din aceeaşi urbe; de 
asemenea, pe parcursul destul de generos al 
manuscrisului, sunt menţionate familiile câtorva 
dintre parohienii probabili ai bisericii domnești, 
epitropi sau ajutători. Per total, se lasă o impresie 
clară: manuscrisul nu aparţine clerului şi enoriașilor 
de la biserica Mavrodolu. 

Ca de atâtea ori în istoriografie, elementul ironic 
pulsează viu şi neutru, sfidând legăturile logice. Că 
pomelnicul de la biserica Mavrodolu este, de fapt, al 
oricărei biserici vechi din Piteşti, vom vedea imediat 
care, nu mai prezintă — din punctul nostru de vedere 
— niciun dubiu. Acum cincizeci de ani parohul de la 
Sf. Gheorghe, pr. dr. Marin Branişte, un important 
istoric local pe teme de istorie bisericească — căruia, 
după episodul salvării bisericii de la demolare, 
aproape că nu i se mai poate imputa nimic — 
amintea razant de existenţa unui preţios pomelnic al 

bisericii domneşti din 1818, azi pierdut, pe care l-a 
consultat personal3. Este vorba despre pomelnicul 
întocmit de preoţii Preda şi Zamfir. Nicio legătură, 
aşadar, cu cel de la Mavrodolu, din 1820. Alte 
pomelnice foarte vechi de biserici piteştene, 
deocamdată, nu se cunosc. Într-adevăr, biserica 
Mavrodolu, aşa cum rezultă obstinat din inventarele 
de până acum cincizeci de ani, a avut un pomelnic 
vechi, legat în piele de culoare galbenă şi verde pe 
care azi, cu toată stăruința, nu l-am găsit — şi nici în 
dosarul de restaurare a prezentului manuscris, din 
2013, nu se pot identifica aceste semnalmente, 
fotografia cu starea iniţială a lui arătând un carnet 
dreptunghiular cu coperţile negre. 

Rămâne indicaţia clară a primei pagini, şi anume 
existenţa unui metoc cu paraclis. Probabil puţini 
dintre piteşteni îşi mai aduc aminte că actuala Piaţă 
„Vasile Milea”, fostă „Lenin”, a purtat, până la 
venirea regimului comunist, numele de „Piaţa 
Episcopiei”. Ştim deja dintr-o prețioasă lucrare 
apărută în 20054, că episcopia Argeşului a avut un 
metoc în centrul Piteştilor>, demolat de primărie în 
a doua jumătate a secolului al XIX-lea şi amintit 
încă în 1845, când protopoopul Gheorghe Coculescu 
îl catagrafiaC. Interesant, acest metoc avea un 
paraclis cu hramul „Buna Vestire” — rezidit, de ce 
nu, în 1820, când probabilii ctitori comandau şi 
pomelnicul de rigoare, trecându-se corect, înaintea 
preoţilor. Poziționarea acestui metoc este indicată 

de arh. Eugenia Greceanu pe locul actualei Case de 
Cultură a Sindicatelor7, mai precis în târgul mare de 
lângă biserica domnească — târg desfiinţat în mare 
parte în 1869 prin interdicţia comercializării vitelor 
şi a materialelor de construcţie, permisiv exclusiv, în 
schimb, celei a perisabilelorS. Această proprietate se 
învecina încă din 1810 cu terenurile de aici ale 
bisericii domneşti, existând, la un moment dat, 
chiar şi o divergență între cele două instituţii — peste 
relaţia ierarhică” — , conflict care va începe în 1824 
şi se va stinge de-abia în 1848 cu intervenţia 
domniei. 

Deloc secundară, clarificarea atribuirii 
pomelnicului de la Mavrodolu metocului vecin, al 
episcopiei, este egalată de un aport nesperat 
istoriografiei locale: evocarea numelor unor vechi 
preoţi piteşteni, metocari şi domneşti, principali 
intelectuali ai urbei, şi ei, trăitori aici şi moderatori 
indubitabili ai vieţii târgului. Acestea, alături de cele 
ale mai multor biserici vechi din Piteşti, vor fi 
prezentate în numărul viitor. 


Note: 

Pr. Constantin Onu, Vasile Novac, Biserica Mavrodolu 
sau biserica din mahalaua albastră, Editura Dacpress, 
2007. 

2Octavian Dărmănescu, Biserica domnească „Sf. 
Gheorghe” din Piteşti, Editura Europroduct, Piteşti, 2017. 

3Pr. Marin M. Branişte, Școli particulare piteştene — 
dintre care unele pe lângă biserici — în veacul al XIX-lea, în 
„ M.0.”, anul XXVI, nr. 3-4, 1974, p. 254, nota 19. Aflat încă 
în arhiva bisericii domneşti din Piteşti, „Inventar, 1972”, f. 2, 
dar nu şi în cel de acum. 

4Teodor Mavrodin, Episcopia Argeşului, 1793-1949, 
Piteşti, 2005. 

SProbabil că existenţa în mijlocul Piteştilor a unei 
proprietăţi bisericeşti (foarte probabil cu metoc) alta decât 
cea a bisericii domneşti Sf. Gheorghe vine de demult. Ştim că 
în mănăstirea domnească de la Curtea de Argeş avea 
jumătate „din Piteşti şi din sat”, vezi D.R.H. B, vol. III, pp. 
87-88, doc. 61. Pliată istoric, dar şi administrativ-economic, 
pe instituţia veche monahală, noua episcopie de Argeș, ai 
cărui ierarhi viețuiesc şi acum în cadrul mănăstirii, ar fi 
folosit la Piteşti, de fapt, vechiul metoc al mănăstirii. Această 
opinie ne-a fost facilitată de o discordanţă evidentă: şirul 
mare de clerici metocari menţionaţi, mult prea mulţi faţă de 
distanţa temporală relativ scurtă (1793-1820) în care noua 
episcopie ar fi ridicat metocul şi paraclisul în mijlocul 
Fiteslor, 

Sspiridon Cristocea, Catagrafii din secolele XVIII-XIX 
ale unor mănăstiri şi schituri din judeţul Argeş, Editura 
Ordessos, Piteşti, 2013, p. 236. 

7Eugenia Greceanu, Ansamblul urban medieval Piteşti, 
Muzeul Naţional de Istorie, Bucureşti, 1982, p. 87. 

3SJ.AAN., fond Primăria Piteşti, Dos. 29/1869, f. 8, 
apud Constantin Dejan, Biserica Sfânta Vineri din Piteşti, 
Piteşti, 2012, pp. 160-161. 

9Octavian Dărmănescu, op. cit., p. 106 și, respectiv, p. 
110. 

România la începutul primului război mondial 


(1914- 


1916) 


prof. lonuţ Gabriel ZIDARU 


Abstract: At the beginning of the First World War, Romania was a country that had to choose between 
the two sides, in an impossible political and moral dilemma, as it had territories inhabited by Romanians 
both under Austrian and Russian rule. The present article aims at emphasizing the moral and political 
struggle of the Romanian most important political figures trying to determine the best course of action for 
their country in one of the most crucial period of contemporary history. 

Keywords: First World War, neutrality, dilemma, political struggle 


Articolul îşi propune să analizeze situaţia 
României la începutul Primului Război Mondial, 
plecând de la principalele momente de început ale 
conflagrației mondiale, pentru a ilustra contextul 
general al climatului european, poziţia României 
faţă de conflict, opţiunile ei, avantajele şi 
dezavantajele intrării României în Primul Război 
Mondial. 


Poziţia geopolitică şi geostrategică a 
României la declanşarea Primului Război 
Mondial. Asasinatul de la Sarajevo (1914) a 
surprins şi îngrijorat cercurile politice de la 
Bucureşti şi opinia publică românească. Vestea 
asasinatului a luat prin surprindere diplomaţia de la 
Bucureşti. Ca majoritatea statelor europene şi 
România a fost surprinsă de evoluţia rapidă a 
evenimentelor. Ion G. Duca, liderul Partidului 
Naţional Liberal scria că: „Nimeni nu se gândea la 
războiul general. Eu, în orice caz, sunt dator să 
mărturisesc că eram sigur că războiul nu va 
izbucni. Ştiam că în Franţa şi în Anglia există un 
atotputernic curent pacifist şi că Germania, în 
plină prosperitate şi fericire, sau Austria, şubredă 
din toate părțile, nu puteau să cuteze a dezlănţui un 
război cu sorți îndoielnici de izbândă pentru ele. Mi 
se pare o aşa aberaţie mintală, încât credeam 
conducătorii acestor state incapabili de ea”l. La 
palatul Peleş de la Sinaia, regele Carol I exclama: 
„Nu se poate! Nu se poate!”. Legat de atentat, Take 
Ionescu declara unui ziarist: „,Consider acest 
asasinat ca o mare nenorocire ..... Noi românii nu 
putem decât să plângem şi ca oameni şi ca români 
moartea arhiducelui şi a soției sale”2. Îngrijorarea 
oficialităților de la Bucureşti este descrisă şi de I.G. 
Duca: „În România, mare îngrijorare. Şi mai mare 
în guvern. De dimineața până seara stăteam la 
castelul Peleş, în camera rezervată acolo primului 
ministru. Împreună cu mai mulţi colegi, de obicei 
Antonescu, Angelescu, citeam ştirile. Zeci de 
telegrame soseau la fiecare minut de la agenții, de 

la legaţiile noastre de pretutindeni. Bietul 
Constantin Brătianu ameţțise cifrând şi descifrând. 
I. 1. C. Brătianu venea şi ieşea. Stătea ceasuri 
întregi. jos la regele Carol, iar se urca sus la noi. Era 
frământat cum cred că nu l-am mai văzut 
niciodată de atunci. Treceam prin alternative şi 
descurajare”3. Primul ministru Brătianu nu-şi 
exprima nici o satisfacţiune. Dincolo de alte 
consideraţii, el declara că România n-avea cum să 
intre într-un război care se dezlănţuise pentru a 
strivi o ţară mică, Serbia. Era imoral şi precedentul 
s-ar fi putut întoarce împotriva noastră. Take 
Ionescu, liderul conservatorilor, în acel moment la 
Londra, când citeşte ultimatumul adresat Serbiei, 
are aceeaşi viziune: ,,Ochii mei vedeau în tot 
momentul România, în loc de Serbia, până 
într-atâta acelaşi ultimatum ne-ar fi putut fi 
adresat nouă, afară de incidentul asasinatului”€. 
La declanşarea conflagrației mondiale, România 
se confrunta cu o situaţie geopolitică şi geostrategică 
cu totul deosebită. În primul rând, România se afla 
între cele două mari puteri beligerante respectiv 
Austro-Ungaria şi Rusia şi avea sub dominaţia lor 
teritorii locuite majoritar de români în ambele 
tabere. Este vorba de Transilvania şi Bucovina aflate 
sub dominaţia Austro-Ungariei şi de Basarabia 
inclusă în Imperiul Rus din anul 1812. Românii 
aveau revendicări naţionale, atât la vest, cât şi la est. 
În al doilea rând, România era legată de Tripla 
Alianţă, la care aderase în 1883, fiind vectorul 
principal de securitate timp de trei decenii. România 
nu putea să se măsoare singură cu Rusia, care 
reprezenta principala ameninţare, dar în alianţă cu 
Austro-Ungaria putea să prevină o eventuală invazie 
a Rusiei, fie să se măsoare cu ea. Costul acestei 
soluţii il reprezenta mişcarea naţională a românilor 
din Transilvania care devenea prizoniera acestei 
alianţe. Un alt cost semnificativ a fost faptul că 
recuperarea Basarabiei, chiar păstrarea identități 
naţionale a românilor de aici, au trebuit evitate 
pentru a nu supăra vecinul de la Răsărit. Totodată 

politica externă a României faţă de Rusia a fost una 
a fricii, o politică dictată de prezenţa noastră în acest 
spaţiu geopolitic în care Rusia inspira frică. Deci o 
politică a fricii de Rusia şi de intenţiile sale 
expansioniste în zonă. Alţi oameni politici români 
erau pentru o alianţă cu Rusia dar cu o condiţie: în 
această alianţă să fie şi mari puteri occidentale, care 
să garanteze faţă de intenţiile politicii ruse. În altă 
ordine de idei, România avea bogății foarte 
importante pentru ambele tabere implicate în 
conflict, miza dintre cele două tabere fiind petrolul 
şi cerealele. Din această cauză, România a fost serios 
curtată de cele două tabere beligerante, care au făcut 
presiuni foarte mari pentru a obţine alinierea ei la 
una dintre tabere. Politica externă a României 
reprezentată de modelul 1883 a funcţionat până în 
1914. În noile circumstanţe internaţionale ale 
confruntării dintre cele două tabere Antanta şi 
Puterile Centrale, România a fost obligată să-şi 
schimbe modelul şi opţiunile de politică externă. 
Rusia, considerată timp de câteva decenii drept 
principala ameninţare la adresa României, era 
membră a Antantei, în timp ce războaiele balcanice 
arătaseră că Puterile Centrale, în special Austro- 
Ungaria, desfăşurau o politică care nu era în 
armonie cu interesele Bucureştilor. Un alt aspect 
care a marcat schimbarea de orientare politică a 
României îl reprezintă opinia publică de la sud şi est 
de Carpaţi, care manifesta un puternic curent 
antanofil. Pe acest fond a avut loc o reorientare a 
politicii Bucureştilor care punea sub semnul 
întrebării alianţa cu Puterile Centrale. Pe lângă 
marile îngrijorări generate de tensiunile din 
sistemul internaţional şi presiunile marilor puteri, 
autorităţile de la Bucureşti s-au mai confruntat în 
luna iulie 1914 cu o mare problemă apărută în 
relaţiile cu Bulgaria, vecinul de la sud. Este vorba de 
numeroasele incidente la graniţa româno-bulgară 
din Cadrilater, care s-au soldat cu morţi şi răniţi». 
Cauzele acestora au generat controverse în clasa 
politică şi opinia publică. Unii au apreciat că este o 
manevră a Austro-Ungariei, care dorea să forţeze 
România să nu părăsească alianţa, alţii au pus 
aceste incidente pe seama Rusiei, care acţiona 
pentru refacerea Ligii Balcanice din 1912 spre a 
determina cele două ţări să coopereze. 

Situaţia tensionată dintre România şi Tripla 
Alianţă a fost creată şi de refuzul Austro-Ungariei şi 
Germaniei de a informa guvernul de la Bucureşti 
despre conţinutul notei ultimative adresate Serbiei. 
Guvernul român a luat cunoştinţă de notă mult mai 
târziu. La fel s-a întâmplat şi cu Italia. Cercurile 
conducătoare române şi opinia publică au fost foarte 
mişcate când au aflat natura pretențiilor Austro- 

Ungare. Descriind aceste momente trăite în 
România, Czernin precizează că nota ultimativă a 
constituit o lovitură care a schimbat întreaga 
situaţie, înrăutăţind şi mai mult relaţiile, şi aşa 
sensibile, între Austro-Ungaria şi România. 
„Ultimatumul a schimbat optica, şi a năruit 
întreaga stare de spirit a românilor, lăsând să se 
întrevadă pe loc că țelul lor poate fi atins şi pe altă 
cale, nu în mod paşnic, ci prin război, nu cu 
monarhia, ci împotriva ei”6. România a dezaprobat 
agresivitatea Austro-Ungariei faţă de Serbia. La 
aluzia pe care ministrul Austro-Ungariei o făcea 
regelui Carol I, că în cazul unui conflict, Tripla 
Alianţă împreună cu România ar fi mai puternică 
decât Antanta, acesta din urmă a apreciat ca 
realizabilă această ipoteză „dacă în țară nu i se va 
opune o revoluţie deschisă”. Şeful guvernului român 
a pus în cumpănă şi poziţia Bulgariei, atunci când s- 
a abordat problema unei eventuale cooperări în baza 
vechiului tratat. Ion I.C. Brătianu declara lui 
Czernin că războiul Austro-Ungariei cu Serbia este 
de neînlăturat şi că România nu poate sta pasivă la 
evenimentele ce au loc. În cazul în care Bulgaria va 
rămâne liniştită declara şeful guvernului, România 
„va adopta o poziţie de aşteptare. În cazul când 
Bulgaria se va amesteca, apreciez situaţia de aici 
drept critică”. România va căuta să împiedice o 
modificare a graniţelor sârbeşti dar în cazul în care 
Bulgaria îşi va mări totuşi teritoriul, atunci România 
va pretinde o mărire teritorială cel puţin cât a 
obţinut Bulgaria?7. Cu toate acestea Puterile Centrale 
n-au avizat şi n-au consultat România, atunci când 
au luat această hotărâre. Criza din iulie şi 
declanşarea războiului european au pus România 
într-o situaţie căreia oamenii politici, opinia 
publică, au încercat să-i facă faţă, fără a avea la 
dispoziţie prea multe opţiuni. 

În concluzie, la începutul conflagrației România 
se afla într-o continuă presiune exercitată de cele 
două tabere. Poziţia României va fi hotărâtă în 
cadrul Consiliului de Coroană de la Sinaia (21 
iulie/3 august 1914). 


Consiliul de Coroană de la Sinaia. 
Opțiunile României faţă de război. Opţiunea 
României va fi decisă, însă, de un Consiliu de Co- 
roană ţinut la Sinaia, în Castelul Peleş, în sala de 
muzică a reginei Elisabeta la 21 iulie/ 3 august 1914, 
la care regele Carol I a invitat miniştrii în funcţie, 
foştii prim-miniştri şi şefii partidelor politice de 
guvernământ. Dintre aceştia, au luat note complete 
asupra dezbaterilor conservatorul Al. Marghiloman 
şi liberalul I.G. Duca. Din notele lor, rezultă că au 
participat: regele Carol I, principele moştenitor 

Ferdinand, preşedintele Consiliului de Miniştri Ion 
I.C. Brătianu, ministrul Afacerilor Străine Emil 
Porumbaru, ministrul de Finanţe Emil Costinescu, 
ministrul de Interne Vasile G. Morţun, ministrul 
Industriei şi Comerţului Alexandru Radovici, 
ministrul Agriculturii şi Domeniilor Alexandru 
Constantinescu, ministrul Lucrărilor Publice dr. 
Constantin Angelescu, ministrul justiţiei Victor 
Antonescu, ministrul Cultelor şi Instrucțiunii 
Publice Ion G. Duca, preşedintele Camerei 
Deputaţilor Mihail Pherekyde, foştii prim-miniştri 
Theodor Rosetti şi Petre P. Carp, reprezentanţii 
partidelor de opoziţie: Alexandru Marghiloman, Ion 
Lahovary, lon  Grădişteanu, Take Ionescu, 
Constantin Cantacuzino-Paşcanu şi Constantin 
Dissescu. Regele Carol I şi-a luat alături pe cei doi 
lideri conservatori, adepţi ai Puterilor Centrale, 
Theodor Rosetti şi P. P. Carp. În timp ce prinţul 
Ferdinand îl avea pe Ion I.C. Brătianu în dreapta şi 
pe Alexandru Marghiloman în stânga8, Alexandru 
Marghiloman nota: „Un grup numeros, emoționat, 
ne vede pornind spre Castel. Toţi suntem foarte 
mişcaţi. Ţinem şedinţa în sala de muzică a reginei. 
Prinţul Ferdinand stă în faţa regelui. Tratatele pe 
masă, regele ia la dreapta pe Rosetti, la stânga pe 
Carp, Prinţul pe Brătianu la dreapta pe mine la 
stânga”9. Erau în total 20 de fruntaşi ai ţării care 
purtau răspunderea destinelor poporului român în 
acel moment. Nici aşezarea lor nu avea o anume 
însemnătate. Începutul discuţiilor este foarte bine 
surprins de Ion G. Duca „O tăcere mormântală. 
Aveam senzația că o mare greutate apăsa peste noi 
şi ne înăbuşea. După un schimb de priviri mute 
regele Carol a rupt tăcerea. Era congestionat şi 
vădit emoţionat. Apoi a deschis şedința”10. La 
cererea regelui Carol I, discuţiile s-au desfăşurat în 
limba franceză, aceasta fiind capabilă, după opinia 
suveranului, să redea toate nuanțele. La începutul 
Consiliului, Carol 1 scoate din sertar tratatul de 
alianţă al României la Tripla Alianţă, din 1883 
(reînnoit în 1902 şi 1912), îl pune pe masă şi-i invită 
pe participanţi să-l asculte: „Nu trebuie să facem 
politică de sentimente. Neutralitatea este o soluţie 
rea, care va face ca România să piardă înalta 
situaţie pe care a dobândit-o. A merge cu Rusia ar 
fi contra sentimentelor unanime ale ţării. Să ne 
pronunţăm neapărat în favoarea Germaniei şi 
Austriei, cu care ne leagă un tratat, este ceea ce ne 
dictează interesele viitorului. Va urma onoare şi 
profit”1l. În cadrul reuniunii s-a cercetat textul 
tratatului austro-român, rămas secret pentru mai 
bine de trei decenii. Doar puţini dintre cei prezenţi 
aveau cunoştinţă de existenţa tratatului şi mai 


— 14 





puţini îi cunoşteau conţinutul. Tratatul, la articolul 
2 spune lămurit: „Dacă România ar fi atacată, fără 
vreo provocare din partea sa, Austro — Ungaria 
este obligată a-i da în timp util ajutor şi asistență 
împotriva agresorului. Dacă Austro-Ungaria ar fi 
atacată în împrejurări asemănătoare din vreo 
parte a statelor vecine cu România, obligația de a 
sări în ajutor se va prezenta imediat pentru 
aceasta din urmă”1!2. Din cuprinsul articolului se 
vede că România nu putea fi îndatorată la nici un fel 
de ajutor sau sprijin militar, de vreme ce Austro- 
Ungaria nu fusese atacată din nici o parte, ci ea 
pornise la atac împotriva Serbiei. Prin urmare, nu 
era inclusă clauza bine cunoscută de casus foederis. 
România nu a fost în nici un fel consultată de 
partenera sa în momentul luării deciziei de 
recurgere la război, ceea ce a creat nemulțumiri la 
Bucureşti. 

În Consiliul de Coroană după dezbateri intense, 
s-au conturat mai multe opţiuni diferite ale liderilor 
români în privinţa atitudinii de urmat pentru 
România. Regele Carol I, susţinut puternic de P.P. 
Carp, a apreciat că singura cale de urmat era alături 
de Puterile Centrale, cele care asiguraseră timp de 
trei decenii securitatea statului român. P. P. Carp 
afirma că „nu putem rămâne neutri nici din punct 
de vedere moral, nici din punct de vedere material. 
Din punct de vedere moral, fiindcă avem vechi 
angajamente externe şi trebuie să le respectăm, 
dacă vrem să ne mai putem enumera printre 
statele civilizate. Din punct de vedere material, 
fiindcă chiar dacă vrem să stăm neutri nu vom 
putea să stăm, vom fi invadaţți, fatal, fie de unii, fie 
de alţii. De altfel, de ce să ne mai gândim şi să ne 
mai sfătuim. Victoria Triplei Alianțe este sigură, 
indiscutabilă şi dumneavoastră vă întrebaţi dacă 
trebuie să mergem cu învingătorii sau cu 
învinşii”!3. În continuare, arată că datoria şi 
interesul României este să ajute să triumfe 
germanismul împotriva slavismului. Această 
opţiune implică mai multe considerente: în primul 
rând, Carol I a respins posibilitatea alianţei cu 
Antanta fiind convins că singura soluţie era 
alăturarea la Tripla Alianţă care prin formidabila sa 
putere militară nu putea ieşi decât victorioasă din 
război. Deşi recunoaşte că nu îi era uşor să facă 
înţelese opiniei publice situaţia şi angajamentele 
existente avea convingerea că numai respectarea 
alianțelor reprezenta singura cale ce trebuia urmată. 
În al doilea rând, regele nu dorea să schimbe 
traiectoria politică impusă de decenii, această 
Alianţă, continuă regele a asigurat foloase 
netăgăduite României în ultimele decenii. „A o 

părăsi azi ar însemna a pierde beneficiile a 30 de 
ani de muncă şi de roade”14. Totodată, regele 
afirmă că a merge cu Tripla Alianţă este şi o 
chestiune de demnitate ca România să-şi respecte 
iscălitura pentru a nu trăda încrederea aliaţilor. 
Regele Carol I era convins mai dinainte că apără o 
cauză pierdută. Mărturiile o arată. Dar nu voia să se 
împace cu ideea. 

După îndelungata şi patetica pledoarie, foarte 
emoţionat, regele a aşteptat opinia liderilor politici. 
Membrii guvernului reveniseră la Sinaia decişi să 
susţină neutralitatea. Ion I.C. Brătianu i-a spus 
regelui că se întâmplase exact ceea ce prevăzuse, că 
nimeni nu voia alăturarea României la Puterile 
Centrale, cu excepţia lui P. P. Carp, rămas neclintit 
în convingerile sale. În adevăr, ceilalţi lideri 
conservatori s-au pronunţat în favoarea 
neutralității. Suveranul spera, totuşi, că, în urma 
pledoariei sale, va găsi şi alţi adepţi printre foştii săi 
consilieri. Îi avea în vedere, desigur, pe conservatorii 
progermani: Theodor Rosetti şi Alexandru 
Marghiloman, şeful Partidului Conservator. În 
pofida apelului stăruitor al regelui, participanţii la 
şedinţa Consiliului de Coroană s-au pronunţat, fără 
echivoc, în favoarea neutralității. Fiind invitat să-şi 
exprime opinia, primul ministru Ion I.C. Brătianu a 
solicitat să intervină în finalul dezbaterilor. Prima 
lovitură dată speranţei regelui a venit din partea 
liderului conservator Theodor Rosetti; acesta a 
declarat: „mai bine decât să ne avântăm într-un 
război contra simţământului public, mai bine să 
rămânem neutri”. Suveranul nu se aştepta la o 
asemenea declaraţie. În cele din urmă, a luat 
cuvântul şi Ion I. C. Brătianu, pentru a exprima 
punctul de vedere al guvernului: „Noi cerem ca 
România să rămână neutră. Tratatul, precum s-a 
arătat, nu ne obligă, dar chiar dacă ne-ar obliga, 
România nu poate admite ca aliaţii ei să dispună 
de soarta ei fără ca măcar să-şi dea osteneala de a 
o vesti. Austria şi Germania au pregătit războiul şi 
l-au declarat. Nu ne-au făcut cinstea să ne 
comunice măcar intenţiile lor. După ce războiul a 
fost un fapt împlinit, ne-au cerut să luăm armele 
alături de ele. Un stat ca al nostru, care în alianță 
a intrat ca stat suveran şi pe picior de egalitate nu 
poate fi tratat în aşa chip. [...] Pe de altă parte, 
România nu ar putea admite să ia armele într-un 
război a cărui cauză este tocmai nimicirea unei 
națiuni mici. Sentimentul public, aproape în 
unanimitate, e împotriva războiului. Chestia 
românilor din Ardeal domină întregul sentiment 
public. Ea a fost pururea punctul negru al alianţei. 
[...] Dacă în lucrurile mici se poate trece peste 

simţământul public în ceasurile mari nu; să 
rămânem deci neutri. Şi Italia va avea aceeaşi 
atitudine. Să aşteptăm desfăşurarea 
evenimentelor. Războiul va fi probabil lung, vom 
mai avea prilejul să ne spunem cuvântul”15. 
Brătianu dorea garantarea fronierelor României în 
cazul în care România se angaja în război. Regele 
Carol I, profund dezamăgit, a trebuit să ţină seama 
de opinia publică, de decizia majorităţii, deşi a 
declarat: „Eu mă voi supune majorităţii. Sunt rege 
constituţional şi nu voi declara singur războiuli0”. 
Carol I a fost grav afectat de hotărârea adoptată la 
Consiliul de Coroană, dar, fiind un rege 
constituţional a acceptat-o, nu din convingere, ci din 
necesitate. Regele Carol I n-a fost constrâns din 
punct de vedere constituţional să accepte 
neutralitatea, deoarece prerogativele oferite de 
Constituţia din 1866 nu-l obligau să ţină cont de 
hotărârile Consiliului de Coroană. Atitudinea lui 
Carol 1 de la Consiliul de Coroană este una 
sentimentală, de dragoste a regelui pentru patria de 
origine, Germania. Este şi credinţa că Germania va 
învinge în război. Regele nu este un adept al alipirii 
Transilvaniei la România deoarece acest lucru se 
putea face doar prin destrămarea Austro-Ungariei. 
Dar destrămarea Austro-Ungariei ar fi adus în zonă 
hegemonia Rusiei, deci se putea crea o Românie 
Mare, dar numai sub hegemonia Rusiei. 

Prin urmare Consiliul a decis aproape în 
unanimitate ca „România să ia toate măsurile spre 
a păzi fruntariile țării”. O formulă ambiguă care a 
fost interpretată diferit. Unii consideră că ea 
semnifică mai mult o stare de „espectativă armată” 
iar pentru alţii era o manieră elegantă de a lăsa 
deschisă posibilitatea ca România să se alăture 
Puterilor Centrale, aşa cum dorea suveranul. Alţii au 
susţinut că decizia de la Sinaia semnifică 
proclamarea neutralității. Cert este că România a 
rămas în afara conflictului, refuzând ofertele venite 
din partea ambelor tabere beligerante. Această 
decizie a fost influenţată şi de neutralitatea Italiei. 
În final în cadrul Consiliului de Coroană s-au 
profilat două mari orientări: majoritatea oamenilor 
politici doreau alăturarea la Antantă iar un alt grup 
de oamenii politici susțineau necesitatea ca 
România să-şi păstreze sistemul de alianţe 
tradiţional. Argumentele erau impresionante dar 
ambele tabere doreau unitatea naţională, având însă 
viziuni diferite privind realizarea ei. Germanofilii 
apreciau că Imperiul Rus reprezintă cel mai mare 
pericol pentru existenţa statului român, iar o 
victorie a acestuia i-ar fi compromis libertatea şi 
integritatea. În cazul unei victorii a Germaniei, 

România ar fi recuperat Basarabia. Prin recuperarea 
Basarabiei, România ar creşte în putere şi prestigiu. 
Românii de aici suportând cel mai dur proces de 
deznaționalizare. Luarea Transilvaniei ar coincide 
cu o tranzacţie scurtă spre înecarea în oceanul slav. 
Dacă Rusia ne-ar da concursul pentru ocuparea 
Ardealului, s-ar ajunge la o vasalitate faţă de ruşi, 
mult mai grea decât situaţia de acum a ardelenilor. 
De partea cealaltă, susţinătorii Antantei subliniau 
faptul că Rusia nu este singură, ci este în alianţă cu 
Franţa şi Marea Britanie, mari puteri care au 
contribuit decisiv la făurirea statului român. În 
cazul unei victorii a Antantei, România ar fi 
recuperat Transilvania, Bucovina şi Banatul. 
Totodată victoria Triplei Alianțe ar fi însemnat 
atotputernicia Ungariei şi Bulgariei şi înrăutățirea 
situaţiei românilor din Ardeal. 

Refuzul României de a merge cu Puterile Centrale 
se datorează şi prin faptul că România nu putea să 
aplice tratatul său de alianţă defensivă cu Tripla 
Alianţă din mai multe considerente: fiindcă Austro- 
Ungaria începea un război ofensiv contra Serbiei, 
aliata noastră naturală în Balcani, pe când tratatul 
nostru era defensiv, fiindcă se desfiinţa tratatul de la 
Bucureşti prin care se recunoştea dreptul statelor 
din Orientul Europei de a hotări singure de soarta 
lor, fiindcă războiul început de Austro-Ungaria era 

un război revizionist prin care nega dreptul 
naționalităților, principiu care forma raţiunea de 
existenţă a statului român, fiindcă în cursul acestui 
război atât Austro-Ungaria cât şi Germania au 
afirmat o politică absolut contrară intereselor 
statului nostru naţional fiindcă în condiţiile în care 
se se începea acest război, izbânda Austro-Ungariei 
însemna consolidarea vrăjmaşilor neamului nostru. 
De la început putem vedea că participarea noastră la 
război alături de Puterile Centrale, ar fi fost o 
imposibilitate, deoarece jumătatea neamului român 
aflat în Regat ar fi contribuit la sugrumarea 
celeilalte jumătăţi, dacă eram aliaţii asupritorilor şi 
am fi devenit complicii propriei noastre 
deznaţionalizări şi am fi renunţat pentru totdeauna 
la unitatea neamului nostrul7. Pe de altă parte 
decizia din cadrul Consiliului de Coroană, se ia sub 
presiunea timpului şi a evenimentelor succedate 
extrem de rapid în zilele precedente (războiul 
Austro-Ungariei împotriva Serbiei urmat de 
mobilizările şi declaraţiile de război între marile 
puteri din vestul, centrul şi estul Europei). E 
cunoscut faptul că deciziile de conflict luate sub 
presiunea timpului tind să fie oarecum rupte de o 
cunoaştere efectivă a intenţiilor şi strategiilor 
celorlalţi actori internaţionali. Războiul mondial 
fusese declanşat prin surprindere şi nici una dintre 
marile puteri nu îşi definise nici strategia generală 
de conflict, nici obiectivele care ar fi trebuit să fie 
atinse. Nimeni nu ar fi putut preciza cu exactitate 
care sunt scopurile conflictului general (este ştiut 
faptul că planurile revizioniste privind teritoriile 
europene au fost elaborate abia în toamna anului 
1914). 

Români au fost oarecum pripiţi în adoptarea unui 
curs al acţiunii politice . Nici o agresiune nu 
ameninţa în mod direct România şi nici un interes 
naţional imediat nu era încă afectat. Mai mult, 
angajamentele de alianţă cu Puterile Centrale nu 
prevedeau obligativitatea de a acţiona de partea 
acestora decât în cazul în care o terță parte ar fi 
iniţiat un conflict împotriva Austro-Ungariei. 
Hotărârea ar fi putut să fie amânată, dar 
convingerea generală că problema asupra căreia 
trebuia să se confere cerea o soluţie iminentă a fost 
cea care a precumpănit. În acelaşi timp, decizia din 
iulie 1914 nu trebuie înţeleasă exclusiv pe temeiul 
unei preocupări exclusive a factorilor de decizie faţă 
de declanşarea conflictului militar. Privind 
retrospectiv, Consiliul de Coroană de la Sinaia 
exprimă mai degrabă cucerirea puterii interne totale 
de şeful partidului liberal, Ionel Brătianu, care 
reuşeşte să-şi elimine competitorii (atât pe regele 
Carol I, cât şi pe liderii celorlalte formaţiuni politice) 

şi din elaborarea strategiilor de politică externă18. 
Factorii care au contribuit la o conturare rapidă a 
unei decizii au fost atât poziţia intransigent 
războinică a taberei minoritare germanofile din 
cadrul Consiliului (regele Carol şi fostul prim- 
ministru conservator P.P. Carp), cât şi decizia de 
neutralitate italiană. Considerarea intereselor 
naţionale momentane au silit tabăra neutralistă la o 
decizie rapidă, de neangajare în conflict şi de 
păstrare a expectativei atâta vreme cât scopurile î 

împlinirea idealului naţional dar şi din dorinţa de 
asigurare a securităţii sale. Aflată între cele două 
blocuri militare şi curtată de ambele tabere, 
România a optat pentru neutralitate la începutul 
războiului din considerentul de a nu deveni o 
„pradă” uşoară pentru ambele tabere. Dar pentru o 
ţară mică neutralitatea ca formă de asigurare a 
securităţii nu putea fi decât o soluţie provizorie. 
România se găsea prinsă între două mari puteri 
Austro-Ungaria şi Rusia, care oricând puteau să o 
atace. Totodată România avea idealuri 

proprii naţionale care erau greu de atins 
printr-o politică de neutralitate până la 
sfârşitul războiului. Intervenţia României 
îm Primul Război Mondial n-a fost în primul 
rând o reacţie la situaţia militară din vara 
anului 1916, nici măcar la Ofensiva lui 
Brusilov. Ea a fost urmarea unei decizii 
politice calculate de a face un pas hotărâtor 
=] în misiunea de unificare naţională a ţării. 

Deşi România a pierdut războiul, victoria 
finală a Antantei le-a permis românilor să-şi 
atingă ţelurile pentru care au luptat. 











capacităţile marilor puteri implicate deja în război 
nu se vor fi afirmat clarl9. România optează pentru 
o politică ce îi permite să se erijeze în păstrătorul 
balanței, gata să ia parte la conflict fie de partea 
celor mai slabi, pentru a-şi păstra independenţa, în 
cazul unei ameninţări externe, fie de partea celor 
puternici, pentru a-şi rezerva un loc la împărţirea 
prăzii. Deşi stat revizionist la nord de Carpaţi şi la 
est de Prut, România adoptă o politică de 
neutralitate ce îi convine cu atât mai mult, cu cât nici 
un fel de preparative politice sau militare nu 
garantau, la momentul Consiliului de Coroană, un 
succes militar. Mai mult, nici un fel de înţelegeri cu 
vreo putere majoră implicată în conflictul mondial 
nu garantau recunoaşterea din partea acesteia a 
pretențiilor teritoriale româneşti20. Rămânerea 
României în afara ostilităţilor s-a datorat şi lipsei de 
pregătire a armatei române, armata fiind în plin 
proces de reorganizare. La începutul războiului 
armata română se găsea în cea mai mare lipsă, iar în 
privinţa armamentului, munițiilor şi 
echipamentului existau mari deficite. Hotărărea 
Consiliului de la Sinaia a permis guvernului român 
să pregătească intrarea ţării în război alături de 
Antanta şi să iniţieze principalele negocieri politico- 
militare pentru încheierea unor convenţii care să 
garanteze integritatea teritorială a statului român. 
Coneluzii. Politica României faţă de conflictul 
mondial a fost una de necesitate, izvorâtă din 

Constantin Gh. Pârșoagă, un filantrop 
argeșean mai puţin cunoscut 


prof. Florin-Gabriel RĂŢOI 


Abstract: The present study aims at constructing a cultural model of philanthropy by describing the 
social activity of a Romanian boyard, Constantin Pârșoagă. All his life he, alongside with his family and his 
daughters after his death helped with personal money the local community in all aspects of social and 


religious life. 

Au existat de-a lungul istoriei românilor oameni 
bogaţi care pe parcursul vieţii lor au realizat multe 
fapte de caritate, filantropice, ce au rezistat 
timpului, pentru înbunătăţirea traiului semenilor 
lor, şi cărora contemporanii şi urmaşii acestora, 
generaţie după generaţie le-au fost recunoscători. 
Un astfel de om cu un suflet nobil care și-a ajutat 


şase copii, fete: Maria, Floarea, Elena, Ioana, Stana 
şi Aurelia pe care la rândul lor le-a căsătorit cu 
persoane din înalta societate a oraşului Piteşti, 
reşedinţa judeţului Argeş, a oraşului Bucureşti, 
capitala României, și nu numai, cumpărându-le 
terenuri şi construindu-le case deosebit de frumoase 
şi impunătoare, unele existente şi astăzi. 

Încă din tinereţe, din dorinţa de a asigura o 




















viaţă mai bună pentru cei din jurul său şi nu 
numai a realizat fapte filantropice în diverse 
domenii de activitate. Astfel, în domeniul religios 
a rezidit două lăcașuri de cult, biserici parohiale de 
sat şi a ctitorit una. Împreună cu soţia sa Anastasia 
şi cu fratele său Nicolae cu soţia sa Elena a rezidit 
din temelie în anul 1878, biserica parohială a 
comunei, aflată în satul Isvoru de Sus având 
hramurile Sf. Prooroc Ilie Tesviteanul şi Sf.Teodor 
Tiron, cu o turlă, zidită din cărămidă şi învelită cu 
tablă galvanizată, cea ridicată din lemn de bunicii 
săi paterni Diacon Ion Pârşoagă cu soţia sa Ioana 
şi fiul lor Gheorghe, tatăl său, în anul 1827 şi care 
fusese grav afectată de un cutremur, fiind 

dărâmată în mare proporţie, aceasta a fost sfinţită 








consătenii săi prin multe fapte filantropice, 
durabile, a fost şi Constantin Gh. Pârşoagă 
(1844-1911), mare proprietar din satul 
Isvoru de Sus, aparţinând fostei comune 
Isvoru a plasei Spineni a judeţului Olt, iar 
din anul 1968 componentă a comunei Vedea 
a judeţul Argeş. 

Acesta s-a născut în anul 1844 ca fiu al lui 
Deaconu Gheorghe şi Stana şi având un 
frate, pe Nicolae. A avut norocul să facă 
parte dintr-o familie înstărită, proprietară 
de mult teren arabil şi forestier atât pe 
teritoriul comunei cât şi în afara acesteia. În 
anul 1868 s-a căsătorit cu Anastasia, 
originară din comuna Poiana Lacului a | 
plasei Moşoaia din judeţul Argeş, având 

în anul 1879. 

În anul 1881 a rezidit împreună cu soţia sa 
Anastasia şi toţi enoriașii, din temelie, biserica 
filială din cătunul Şoldeni, aparţinând aceluiaș sat, 
cu hramurile Naşterea Maicii Domnului, Sf.Teodor 
Tiron și Sf. Cuvioasă Paraschiva, cu o turlă, din lemn 
şi învelită cu şiţă, cea mai veche din cele 3 de pe 
teritoriul comunei zidită în anul 17098 de un boier 
Radu, zis cel Mare. Între anii 1890 şi 1893, a 
contribuit la zidirea bisericii filiale Crucişoara, 
având hramurile Sf. Împărați Constantin şi Elena și 
Sf.Teodor Tiron, din lemn, cu două turle si învelită 
cu șiță, din satul Crucişoara al comunei cu acelaşi 
nume a plasei Moşoaia, astăzi sat component al 
comunei Cocu a judeţului Argeş. Primele două 
biserici au fost sfinţite de către Ghenadie Petrescu al 
II-a (1836-1918), episcop al eparhiei Argeşului între 
anii 1876-1893 şi cea de-a treia de succesorul său 
Gherasim Timuş (1849-1911) episcop între anii 
1893-1911, împreună cu un sobor de preoţi şi 
diaconi, cu aceştia ctitorul și făcătorul de mult bine 
avea o relaţie de prietenie deosebită. În domeniul 
administrativ, a stăruit la înfiinţarea comunei 
Izvoru la data de 01/12.04.1884 când satele Isvoru 
de Sus, Isvoru de Jos, Blejani şi Răţoi s-au despărţit 
de comuna Fata și au format comuna Isvoru care a 
existat până în anul 1968, când în urma ultimei 
reorganizări administrativ-teritoriale a ţării s-a unit 
cu comuna Vedea de astăzi. 

Cele mai mari fapte filantropice ale sale au fost 
însă în domeniul învăţământului, deoarece a fost un 
mare iubitor şi sprijinitor al şcolii româneşti. Astfel, 
în anul 1885 a construit din banii săi proprii un local 
de şcoală din gard de nuiele împletite pe paiente, 
tencuit cu var şi învelit cu şiţă alcătuit dintr-un 
antreu, o cancelarie, o sală de clasă şi o cameră unde 
a funcţionat şi primăria comunei. Atât terenul cât şi 

mobilierul școlii au fost donate de acesta. În anul 
1895, vechiul local nu mai corespundea cerinţelor 
timpului deoarece populaţia școlară era într-o 
creştere continuă, l-a demolat şi a zidit unul nou de 
cărămidă acoperit cu şiță şi care cuprindea o 
cancelarie cu o sală de clasă, o cameră pentru 
primărie şi una pentru percepţie. Din cauza 
condiţiilor improprii pentru desfăşurarea procesului 
instructiv-educativ, zgomotul cetăţenilor care 
veneau zilnic la primărie şi percepţie, a luat decizia 
la data de 03/16.05.1904 de a construi un nou local 
de școală pe un teren situat în centrul comunei 
donat de acesta în lungime de 84 m, lăţime faţă la 
şoseaua comunală, 20 m şi în fund 17 m la care s-au 
adăugat 3 m lăţime la faţă iar pe lungime 24 m 
donați de nepotul său Marin St. Popescu. Acest local 
spaţios a fost zidit din cărămidă pe temelie de beton, 
învelit cu tablă de fier galvanizat şi având un antreu, 
o cancelarie şi două săli de clasă încăpătoare, 
dispuse lateral, local care a existat până în anul 
1929, apoi următorul local construit pe locul celui 
vechi, unde a funcţionat școală primară la început cu 
unul apoi cu două posturi de învăţători, apoi 
începând cu anul 1948, după reforma 
învăţământului, şcoală elementară de 7 ani, clasele 
I-IV primare şi clasele V-VII gimnaziale până la 
începutul anilor "60 după care a redevenit școală 
primară cu două, iar în ultimii ani cu un singur post, 
în regim de predare simultană la două şi patru clase 
până în anul 2010 când din cauza scăderii 
numărului de elevi s-a desfiinţat, continuând să 
funcţioneze cu efective la limita legii o grupă 
combinată de preşcolari, grădiniță până în anul 
2016, astfel încât după 112 ani şi-a închis porţile. În 
urma acestor fapte filantropice, Ministerul Cultelor 
şi Instrucțiunii Publice i-a adus public mulţumiri, ca 
fondator, fiind decorat cu medalia 
„Răsplata muncii pentru învăţământ”, 
clasa I, iar prin Înaltul Decret Regal Nr. 752 
publicat în Monitorul Oficial Al României 
cu Nr.259 din vineri 18.02./03.03.1905, 
pag. 9712 s-a aprobat ca şcoala să poarte 
numele său, până în anul 1948 când 
regimul politic comunist a interzis ca şcoala 
să mai poarte numele ctitorului, fiind 
înlocuit cu Școala elementară de 7 ani 
Izvoru. 

În marea lui dragoste pentru ridicarea 
culturală şi morală a satului şi comunei 
sale, văzând că aceasta numai prin școală se 
poate face, încuraja în fiecare an pe aceasta, 
1 premiind pe elevii silitori cu bani şi daruri. 

Astfel, în anul 1894 trimitea următoarea cerere, 
însoţită de 20 lei, învățătorului școlii: „Domnule 
Învățător, Ca întotdeauna, având dragoste mă ofer 
pentru încurajarea elevilor şcoalei noastre din 
comuna Isvoru. Astfel, dar, vă alătur de aceasta lei 
douăzeci spre a-i distribui premianţilor din toate 
clasele, cei ce au avut meritul legal cu învăţătura, 
dresând pe contra pagină proces verbal la elevii ce s- 
a distribuit. Primiţi asigurarea ce vă fac ss. 
C.Pârşoagă”. După moartea sa, la 05/18.07.1911 s-a 
găsit la banca populară a comunei un libret de 
economii cu nr.27 din data de 30.01/13.02.1911 pe 
numele şcolii, cu suma ajungând la 1956 lei în data 
de 19.06/02.07.1911 din care 1000 lei donați de el pe 
care o comisie formată din preotul parohiei, 
învățătorul şcolii şi două persoane oneste alese de 
50 de locuitori ai satului pe o perioadă de 3 ani 
trebuiau să-i susţină pentru a urma şcoala pe elevii 
care proveneau din familiile sărace, şi să repare 
şcoala atunci când comuna nu ar fi reuşit 
îndeajuns.Tot el a donat şi un şopron din bârne de 
lemn învelit cu şiţă în care se păstrau lemnele de foc 
pentru încălzirea şcolii în sezonul rece. În domeniul 
financiar, răspunzând iniţiativei lui Spiru Haret 
(1851-1912) considerat ca fiind cel mai mare 
ministru ai educaţiei pe care l-a avut ţara noastră 
până astăzi, funcţie pe care a deținut-o în 3 rânduri, 
între anii 1897-1899, 1901-1904 şi 1907-1910 în 
guvernele liberale, reformator al învățământului 
românesc modern, „primul om al școalei” cum i s-a 
spus de contemporani şi posteritate, în semn de 
preţuire şi respect, de a se înfiinţa în fiecare comună 
rurală câte o bancă populară, în anul 1904 a 
contribuit alături de preoţii şi alţi locuitori ai 
comunei la înființarea Societăţii Cooperative de 
Credit şi Economie Sătească „,Unirea”, bancă 
populară pentru întrajutorarea financiară a 

locuitorilor comunei, cu un număr de 44 de 

membri, având subscris un capital în sumă 

de 8ooo lei, la constituire fiind subserisă 

suma de 800 lei, căreia i-a donat localul de 

funcţionare, fiind primul ei preşedinte şi 

fratele său Nicolae vicepreşedinte. Banca a 

funcţionat până la instaurarea regimului 

politic comunist când a fost desfiinţată. De 

asemenea, a amenajat izvorul de apă 

potabilă prin captarea izvorului subteran 

din satul Smeura al comunei Moşoaia a 

judeţului Argeş care există şi astăzi. Pentru 

toate faptele sale filantropice a fost decorat 

cu ordinul „Coroana României” în grad de 

ofiţer. Toţi locuitorii comunei i-au purtat un mare 
respect pentru faptele sale și o recunoştinţă 
postumă deosebită din generaţie în generaţie. 
Conform voinţei sale, a fost înmormântat alături 
de consătenii săi pe care i-a iubit şi ajutat în timpul 
vieţii, în cimitirul din spatele bisericii parohiale a 
satului natal, având şi astăzi la căpătâi o frumoasă, 
impunătoare şi durabilă cruce din piatră, un 
adevărat monument funerar menit să străbată 
timpul şi să aducă aminte generaţiilor viitoare 
despre existenţa acestui om de bine. Relevantă este 
şi casa cu 4 camere şi mansardă având tot 4 camere 
unde a locuit, existentă şi astăzi, construită în a doua 
jumătate a secolului al XIX-lea, un monument de 
arhitectură civilă impunătoare şi grandioasă care a 
avut un destin aparte. Aceasta împreună cu întreaga 
proprietate a moştenitorului său, nepotul Atanasie 
D. Ştefănescu, cel de-al doilea din cei 7 copii ai 
Floarei, în anul 1949 au trecut în mod abuziv în 
proprietatea statului comunist, diferite instituţii 
desfăşurându-şi în ele activitatea. Astfel, între anii 
1949-1951 în casă a funcţionat grădiniţă de copii, 
între anii 1951-1969, Oficiului Regional de Achiziţie 
şi Contractare a Animalelor (O.R.A.C.A.) centrul 
Vedea-Gura Boului din subordinea Întreprinderii 
Regionale de Industrializare a Cărnii (I.R.I.C.); între 
anii 1970-1978, formaţia de lucru împletituri de 
răchită Izvoru care confecţiona coşuri pentru 
transportul câinilor şi pisicilor destinate exportului, 
aparţinând Cooperativei Agricole de Producţie 
(C.A.P.) Izvoru, industrie locală, între anii 1979- 
1982 Întreprinderea Forestieră de Exploatare şi 
Transport (I.F.E.T.) iar între anii 1983-2000, 
Inspectoratul Silvic judeţean Argeș-Ocolul Silvic 
Piteşti, apoi S.C. Romsilva S.A., Direcţia Silvică 
Piteşti. După aproape un deceniu de procese în 

tribunale, moștenitorii legali îndreptăţiţi şi-au putut 
recupera casa care a servit ca sediu al acestor 
instituţii statale şi în parte proprietatea. 

Şi cinci dintre fiicele sale au continuat opera 
filantropică a tatălui lor bucurându-se în timpul 
vieţii de o mare bunăstare financiară deoarece erau 
căsătorite cu persoane din înalta societate a 
timpului. Astfel, Maria (Miţa), căsatorită cu Ghica 
Vasiliu, mare proprietar urban din oraşul Piteşti, 
neavând copii a donat o clădire situată pe strada 
Smeurei din oraşul Piteşti în care a funcţionat multă 
vreme un spital. Floarea, (Florica), căsătorită cu 
Dimitrie Ştefănescu, comerciant din comuna 
Ştefăneşti a judeţului Argeş a donat la data de 
14/27.06.1912 din partajul propriu ce i se cuvenea 
după succesiunea tatălui ei care le dăduse cu titlul 
de dare în folosință comunităţii cu mult timp înainte 
de decesul său, un teren în suprafaţă de 504 m.p., 
având o lungime de 17,50 m şi lăţime de 28,80 m, 
valorând suma de 200 lei care cuprindea o casă cu 4 
camere, învelită cu şiţă şi construită din zid de 

cărămidă pentru a servi ca local de primărie şi 
percepţie valorând suma de 3000 lei şi o casă cu 6 
camere, cu pivniţă, construită din lemn şi paientă, 
învelită cu fier plumbuit care urma să deservească 
astfel: prima cameră din faţa străzii ca birou al 
băncii populare „,„Unirea”, iar celelalte camere 
pentru local al postului de jandarmi şi alte trebuinţe 
ale comunei valorând suma de 4000 lei, în total 
suma de 7.200 lei. Prima casă a servit ca local al 
primăriei până la desfiinţarea comunei în anul 1968, 
acesta fiind demolat integral în anul 2013, iar cea 
de-a doua există şi astăzi, în perioada regimului 
comunist dânduli-se diverse întrebuinţări pentru 
comunitate. Elena, (Lina), a avut două căsătorii, 
prima cu Gheorghe Niţulescu, mare proprietar 
urban si cea de-a doua cu avocatul Ion Rădulescu, 
fratele Ştefanei, (Fanny), soţia nuvelistului şi 
romancierului Liviu Rebreanu (1885-1944), prefect 
in timpul guvernărilor naţional-ţărăniste, între 
25.06.1930-23.04.1931 şi 08.06.1932-14.11.1933, 
care datorită soţiei sale a sprijinit comuna Isvoru. 

Stana, (Siţa), căsătorită cu Stefan Martinescu, 
avocat din oraşul Piteşti care a îndeplinit funcţiile de 
ajutor de primar, viceprimar, între 1906-1910, 
deputat al Partidului Poporului, reprezentând 
judeţul Argeş în parlamentul României Mari, în 
legislatura martie 1920-decembrie 1921 și primar al 
comunei urbane Piteşti între  30.04.1926- 
28.07.1927, a sprijinit şi el comuna Isvoru din 
postura funcţiilor deţinute. Aurelia, (Aurica), fiica 
cea mică căsătorită cu Nicolae Constantinescu, 
Grl.dr. stomatolog și şeful serviciului sanitar pe ţară 
în anii 30, împreună au renovat Şcoala Primară a 
comunei Isvoru. Astfel, în anul 1928, din cauza 
terenului humos pe care este amplasat, care se crapă 
adânc pe timp de secetă, vara, zidurile clădirii se 
fisuraseră şi erau gata să se dărâme. Pentru a 
preîntâmpina acest lucru, în anul următor, 
împreună cu soţul său, au intervenit la Ministerul 
instrucţiunii Publice şi Cultelor unde au găsit un 
mare sprijin la Petre Ghiţescu, Director General al 
Învăţământului Primar şi Normal din cadrul 


ministerului între anii 1914-1938, prin intermediul 
căruia s-au alocat fondurile necesare pentru 
rezidirea școlii în mod solid, pe o temelie de beton 
armat, fiind inaugurată la stadiul de roşu în data de 
08.06.1931 în prezenţa sa, urmând ca finisarea 


exterioară să se execute ulterior. La lucrările de 
renovare a contribuit prin coordonarea acestora, în 
calitate de primar al comunei şi Atanasie D. 
Ștefănescu, sprijinitor şi el al consătenilor săi la fel 
ca bunicul matern. Clădirea existentă și astăzi a fost 
abuziv modificată în perioada regimului comunist 
ştirbindui-se din originalitatea şi grandoarea 
interbelică. Unul din strănepoțţii săi este domnul 
inginer Mihail-Petre Georgescu, fost deputat de 
Argeş în perioada cuprinsă între noiembrie 1996- 
martie 1997, consilier judeţean în 3 legislaturi, 
1996-2000, 2000-2004 şi 2004-2008, şi director 
general al Combinatului Petrochimie Piteşti între 
anii 1984-1986, director general adjunct al 
Combinatului Petromidia Năvodari, între anii 1986- 
1990, preşedinte al Companiei Române de Petrol şi 
din nou director general al Combinatului 
Petrochimic Arpechim Piteşti între anii 1993-1996, 
la fel şi între anii 1997-2003, apoi director al 
Companiei Naţionale Petrom Bucureşti între anii 
2003-2006, care locuieşte în casa ridicată în anul 
1884 de Constantin Pârşoagă pentru fiica sa Stana, 
un monument de arhitectură civilă deosebit de 
frumos şi durabil, situată pe Bulevardul Elisabeta 
Dima nr.14, astăzi Bulevardul Republicii nr. 96 din 
centrul oraşului municipiu Piteşti. 

lon Antonescu: mareșal al României 
(1882-1946) 


col. (r) lon STAN 


Abstract: The present study is a portret of one of the most controversial political figures in the Romanian 
history. lon Antonescu, a great military strategist became during the Second World War the only one strong 
enough to take upon himself the responsibility of governing the country in those terrible times. Arrested in 
1944, detained by the Russians for two years, he was judged in 1946 in Romania and sentenced to death. 
For some war criminal, for many more a true national hero, he remains in the history books still covered in 


grey. 


Keywords: lon Antonescu, Second World War, Romanian government, cultural mentality 


Născut la 2 iunie 1882 la Piteşti, dintr-o familie de 
militari, şi-a destinat de la început toată munca şi 
străduinţele sale nobilei cariere militare. A fost elev 
la școala militară din Craiova (1898-1902) şi apoi a 
urmat Școala militară de Infanterie şi Cavalerie din 
Bucureşti (1902-1904), pe care a absolvit-o ca şef de 
promoţie, fiind repartizat la Regimentul 1 Roşiori. 
Şi-a perfecţionat pregătirea militară la Şcoala 
Superioară de Cavalerie de la Târgovişte (1906), 
urmând apoi, între 1909-1911, cursurile Şcolii 
Superioare de Război. După absolvire, Ion 
Antonescu a obţinut gradul de căpitan brevetat ca 
ofiţer de stat major; apoi urmează cursurile 
Academiei Militare de la Saint-Cyr, Franţa, ca șef de 
promoţie. În august 1907, cu prilejul tragicei 
revoluţii ţărăneşti, tânărul sublocotenent în 
Regimentul 1 Roșiori la Galaţi, cu o mână de soldaţi, 
în faţa miilor de ţărani răzvrătiți, a izbutit să 
potolească spiritele, pentru că le-a impus prin 
atitudinea sa plină de omenie, dreptate şi hotărâre 
neşovăitoare, aşa cum s-a afirmat ulterior în 
întreaga sa activitate. A fost felicitat în faţa întregii 
garnizoane de către prinţul moştenitor Ferdinand, 
trimisul special al regelui Carol I, în acea regiune. 

A participat la campania din 1913 la sud de 
Dunăre, din Bulgaria, în cadrul celui de-al doilea 
Război Balcanic, ca şef al Biroului de Operații din 
Statul Major al Diviziei 1 Corabia. A fost decorat cu 
„Virtutea Militară de aur”, fiindu-i apreciate 
cunoştinţele de specialitate şi stilul său tenace. În 
perioada 1 noiembrie 1914 - 1 aprilie 1915 a fost 
numit la comanda unui escadron de elevi de la 
Școala Militară de Cavalerie. La 16 august 1916, a 
fost numit şef al Biroului Operații al Statului Major 
al Armatei de Nord, comandată de generalul 
Constantin Prezan. Alături de generalul Constantin 
Prezan - a fost avansat la gradul de maior (1916) şi 
apoi locotenent colonel (1917), va participa la 

Războiul de întregire naţională (1916-1918). A fost 
şef al Biroului Operații al Marelui Cartier General 
(decembrie 1916-1918), contribuind la 
reorganizarea armatei după înfrângerile din anul 
1916 şi la obţinerea marilor victorii de la Mărăști, 
Mărăşeşti şi Oituz, în vara anului 1917. Ion 
Antonescu a contribuit substanţial la întocmirea 
planurilor de operaţii pentru acţiunile militare 
întreprinse în aprilie - august 1919, având drept 
scop eliberarea Transilvaniei de sub ocupaţia 
armatei bolşevice ungare, conduse de Bela Kun. 
Odată cu ocuparea Budapestei (4 august 1919), 
guvernarea bolşevică a Ungariei a fost înlăturată, 
astfel încetând regimul de teroare. Prin aceste 
acţiuni a fost oprită răspândirea comunismului în 
Europa şi în lume, conform planurilor lui Lenin şi 
Stalin de ocupare a Europei şi a întregii lumi. 
Pentru meritele sale în pregătirea ofensivei 
victorioase din 1919, recunoscute de Regele 
Ferdinand 1 al României, care l-a decorat cu Ordinul 
„Mihai Viteazul”, cea mai înaltă distincţie 
românească. În 1920 a fost avansat la gradul de 
colonel. În 1921, Ion Antonescu urmează un stagiu 
de pregătire de patru luni în armata franceză şi un 
curs de informaţii la Versailles. A fost numit ataşat 
militar în Franţa (1922) şi apoi în Marea Britanie 
(1923-1926). Revenit în ţară a fost numit Director al 
Școlii Superioare de Război (1927-1929), 
concomitent a fost secretar general al Ministerului 
de Război (1928) şi comandant al Brigăzii 5 Roşiori 
(1929-1930). La 10 mai 1931 a fost înaintat la gradul 
de general de Brigadă, fiind numit din nou Director 
al Școlii Superioare de Război (1931-1933). Alte 
funcţii îndeplinite: subşef al Marelui Stat Major 
(1933-1934), comandantul Diviziei 2 Infanterie 
(decembrie 1934-octombrie 1937), la 1 noiembrie 
1937 ocupă funcţia de comandant al 
Comandamentului Teritorial, iar la 25 decembrie 

1937 avansat la gradul de general de divizie, iar în 
perioada 29 decembrie 1937 - 30 martie 1938 
Ministru al Apărării Naţionale, când şi-a dat 
demisia din cauza conflictului cu Carol al II-lea, 
cauza fiind amanta regelului, Elena Lupescu. Pentru 
acest fapt a fost pedepsit cu domiciliu obligatoriu la 
mănăstirea Bistriţa din judeţul Vâlcea (iulie - august 
1940). 

Din cauza faptului că România pierduse teritorii 
care intraseră sub ocupaţie străină - iunie 1940, 
Basarabia şi Nordul Bucovinei, 30 august, Nordul 
Transilvaniei şi 6 septembrie, sudul Dobrogei, Carol 
al II-lea a apelat la Ion Antonescu, în speranţa de a- 
şi salva tronul. La 4 septembrie 1940, Ion Antonescu 
a fost numit prin decret regal preşedintele 
Consiliului de Miniştri, iar pe 6 septembrie, Carol al 
II-lea fiind silit să abdice în favoarea fiului său, 
Mihai, generalul Ion Antonescu a fost învestit cu 
puteri depline ca drept conducător al statului 
român, până la 23 august 1944. La 16 septembrie 
1940 a devenit general de Corp de Armată, iar la 18 
februarie 1941, general de armată. În prima parte a 
guvernării sale, Ion Antonescu şi-a atras de partea 
sa Mișcarea Legionară (PNL şi PNȚ au refuzat să 
participe la guvernare). Din guvern făceau parte 
mulţi membri ai Gărzii de Fier (susţinută de 
feldmareșalul Himmler). Ca urmare a rebeliunii 
legionare dintre 22-24 ianuarie 1941, Antonescu a 
îndepărtat, cu ajutorul armatei, Garda de Fier de la 
conducerea statului. Cu această ocazie a format un 
guvern cu regim autoritar (27 ianuarie 1941). 

Împrejurările în care Ion Antonescu a preluat 
puterea erau vitrege, Franţa era înfrântă, iar Marea 
Britanie se găsea în imposibilitatea de a acorda 
sprijin României. Germania era o mare putere care 
mai putea garanta statul român, ce mai rămăsese 
din el. Regele Carol al II-lea orientase deja ţara către 
Axă, iar Ion Antonescu a continuat şi a amplificat la 
maximum această orientare. La 23 noiembrie 1940, 
România aderă la pactul tripartit (Germania, 
Japonia şi Italia); fără a încheia un tratat de alianţă, 
s-a mers pe poziţia de încredere. În perioada 
următoare, după înfrângerea rebeliunii legionare, 
Ion Antonescu şi-a îndreptat atenţia către 
restabilirea ordinii de drept. La 22 iunie 1941, 
armata română alături de armata germană a trecut 
linia de demarcaţie a U.R.S.S., fără declaraţie de 
război, ceea ce a făcut să creeze iritare la Moscova. 
În acest caz, Grigore Gafencu a fost chemat de 
ministrul rus de externe să dea explicaţii, în ziua de 
24 iunie 1941. Ion Antonescu a condus operaţia de 
eliberare a Basarabiei, fiind comandantul Grupului 

de Armate româno-germane, „General Ion 
Antonescu” fiind singurul ofiţer român care a 
comandat trupe germane. Cât timp au durat luptele 
pentru eliberarea Basarabiei, Bucovinei de Nord şi 
ținutului Herţei, războiul în România era popular. 
Pentru aceste reuşite Ion Antonescu a primit gradul 

de Mareșal (august 1941) şi a fost decorat de către 
Hitler cu „Crucea de Fier” şi „Crucea de Cavaler”. 

După continuarea operaţiilor la est de Nistru, Ion 
Antonescu a avut de făcut faţă criticilor crescânde 
din partea oamenilor politici şi de stat, cât şi din 
cadrul armatei. În concepţia mareșalului, operaţiile 
la est de Nistru aveau o dublă explicaţie: asigurarea 
securităţii graniţei de est, cât şi ajutorul lui Hitler 
pentru retrocedarea Nordului Transilvaniei. Aceste 
speranţe au fost iluzorii, eliberarea Transilvaniei s-a 
produs după 23 august 1944. În noiembrie 1942 
Hitler declară război SUA şi în aceeaşi lună şi Ion 
Antonescu. SUA au bombardat România (zona 
petrolieră Prahova, Bucureşti, Piteşti şi alte 
localităţi, în iunie 1943, iunie 1944, lăsându-se cu 
pierderi de vieţi omeneşti şi materiale. După 
pierderea Stalingradului şi a ofensivei armatei 
sovietice în Moldova, războiul era pierdut de către 
Germania. 

La 23 august 1944, regele Mihai I îl arestează pe 
Ion Antonescu la palat, folosindu-se de ofițeri şi 

generali ai Palatului Regal. Regele îl invită pe 
mareșal la Palat, îl arestează, ulterior este predat lui 
Emil Bodnăraş şi dus la o casă conspirativă. De aici 
este predat armatei sovietice, pe 1 septembrie 1944 
se găseşte pe teritoriul sovietic şi din ordinul lui 
Stalin este trimis la Moscova, sosind pe data de 5-6 
septembrie, unde a stat în custodie aproape doi ani. 
Pe data de 3 mai 1946 s-a luat decizia să fie trimis la 
Bucureşti, cu decizia de a fi condamnat la moarte, în 
calitate de criminal de război (Stalin a fost de acord). 
Procesul s-a desfășurat în perioada 6-17 mai 1946. 
Pe data de 27 şi 20 mai 1946 s-a judecat recursul, 
dar decizia judecătorească a rămas neschimbată. 
Execuţia a avut loc pe data de 1 iunie 1946, 
închisoarea Jilava. 

La întrebarea dacă Ion Antonescu este erou 
patriot sau criminal este greu răspuns. La această 
întrebare las cititorului să dea răspunsul cuvenit, 
fiecare după propria conştiinţă. Mareşalul Ion 
Antonescu va rămâne încă multă vreme una dintre 
cele mai controversate personalităţi politice. 


MOTORSPORTUL ARGEŞEAN SE CONJUGĂ 
LA... TRECUT ( XIV) 


ing. Nicolae COSMESCU 


Abstract: Presented for several numbers in this review, the memories about the great Romanian car 
race drivers, about the greatest races in Romania are meant to illustrate more and more of the Argeș 
County and the national car race history. Although racing seems like an individual sport, the reality is far 
different. No great car race driver would have succeeded at becoming a legend of this sport without the 
help of those in his team. These articles present all their stories. In this one, we will tell that of Dacia Racing 
Team and that of their history in the Group H and the "Cupa Daci Nova” competition. 

Keywords: speed races, Dacia Racing Team, Group H, Cupa Dacia Nova 


În episodul precedent, am scris despre 
activitatea depusă de cei de la competiţiile uzinei 
pentru realizarea unui model extrem de 
performant, pe care să-l pună la dispoziţia 
sportivilor din echipă, încât gruparea să fie din nou 
în prim-planul întrecerilor rutiere naționale, aşa 
cum se întâmplase timp de aproape 15 ani, când 
echipa lor dominase copios toate campionatele 
autohtone. După uriaşe eforturi, materiale şi 
umane, „monstrul mecanic” a devenit fiabil şi de o 
competitivitate mai mult decât promițătoare, prin 
faptul că de acesta dispuneau doi piloţi de excepție: 
Ştefan Vasile şi Constantin „Puiu” Rusu. Reuşita 
tehnică, o „Dacia Nova” tixită de euro-componente, 

creditată cu o putere de-a dreptul isterică, ce-i 
autoriza reacţii bestiale, nu va întârzia să genereze 
şi efecte perverse. 


Adversarii 


se coalizează 
Cum noul model de competiţii își arătase 
potenţialul, trebuia ca şi numele echipei să fie unul 
mai viril, mai adevărat. S-a optat pentru combinaţia 
lingvistică anglo-română intitulată Dacia Racing 
Team. Care, trebuie să recunoaştem, suna bine de 
tot. Dar şi amplifica îngrijorarea adversarilor. Ei îşi 

văd periclitate investiţiile materiale deosebite, 
făcute pentru a-şi aduce în campionat maşini de 
raliu veritabile. Recunoscute şi omologate de FIA. 
Toţi aceştia îşi unesc eforturile într-o asociaţie care 
solicită federaţiei române de specialitate scoaterea 
„Super Novelor“, cum erau numite maşinile de 
competiţii ale uzinei, în afara legii. În fruntea 
acţiunii sunt chiar foştii componenți ai acesteia, 
George Grigorescu şi Dacian Banca! Dar şi alţii. Toţi 
sportivii se exprimă pentru alinierea regulamentelor 
competiţionale interne la cele ale FIA. Respectiv, un 
campionat numai pentru maşini cu omologare în 
vigoare. Adică de grupele A şi N. Iar federaţia 
acceptă. Însă nici grupa H nu putea fi abandonată. 
Însemna nu doar excluderea echipelor din Colibaşi 
şi Câmpulung Muscel, ci şi a altor sportivi. Practic, 
s-ar fi diminuat drastic numărul participanţilor. 
După părerea lui Necula, angajat într-un război 
de tipul „singur contra tuturor“, în momentul acela 
grupa H cuprindea circa 75% din întregul platou. În 
ciuda zdrobitorului argument, tot nu reuşeşte 
reintroducerea acesteia în campionat. Degeaba 
umblă şi la coarda sensibilă a adversarilor, invocând 
exploatarea la maximum a posibilităţilor şi 
ingeniozităţii. Face chiar mai rău. Ripostele vin cu 
rapiditatea unui un-doi din box. Nimeni nu pricepe 
de ce se fac „eforturi imense pentru pregătirea unei 
maşini de grupa H, cu motor unicat, la care nici 


măcar nu există speranţa unei omologări în această 
configuraţie“. Acelaşi demers, dar sub altă formă, 
are şi Titi Aur. Care le apreciază priceperea şi 
eforturile, dar nu înţelege de ce nu se insistă pe 
realizarea unui model omologat, competitiv. Poziţie 
absolut logică şi normală. Doar aparţine unuia din 
acea coaliţie pentru „un campionat curat“. Adică, 
fără grupa devenită brusc non-grata. Până la urmă 
se ajunge la un compromis. Contestatarilor li se dă 
dreptate, forul sportiv acceptând în lupta pentru 
titlurile naţionale numai pe cei ale căror maşini au 
omologare FIA. Ceea ce uzina nu avea, dar acţiona 
deja în acest sens. lar celor scoşi în afara 
campionatului li se oferea şansa să lupte cu 
„legaliştii“ în toate cursele, dar într-o competiţie 
paralelă, intitulată cum altfel decât „Cupa 
României“. Inţiativă valabilă atât la raliuri, cât şi la 
viteză. Ea era deschisă tuturor grupelor, şi fusese 
instituită pentru a veni în sprijinul uzinei care, cum 
bine zicea Necula, „nu se mai vedea în campionat“. 


Și totuși, 
nu-i dovedim 
Disputele din afara traseelor odată încheiate, 


rămânea ca duelul la baionetă să consfinţească dacă 
temerile  contestatarilor „Super Novei“ erau 

Rusu, la startul unei probe de viteză pe asfalt, probe pe care le dominau. cu autoritate. 

întemeiate sau nu. Pentru Dacia Racing Team, 
sezonul din 1996 avea să fie unul de adevărată 
senzaţie. După atâtea ghinioane de care avusese 
parte în anul precedent, acum soarele lumina şi 
„strada uzinei“. Puiu Rusu, noul recrut, nedespărţit 
de companionul său Florin Hangu, domină cu 
strălucire grupa H şi devine campionul acesteia. 
Titlu dublat, firesc, de cel de la clasă. La fel și Ştefan 
Vasile cu Silviu Moraru, triumfători şi ei la clasa lor. 

Cu toate acestea, lumea s-a speriat degeaba. 
„Super Novele”, deşi foarte bine dotate şi acum 
extreme de fiabile, nu fac faţă unor modele de grupa 
A şi chiar N!! Evident, nu toate, ci doar cele ce aveau 
la bord sportivi de excepţie. Cuplurile Aur-Boboescu 
(Toyota Celica), Grigorescu-Dumitriu (Renault 
Maxi Clio) şi Toma-Banca (Ford Escort Cosworth) 
fac legea atât în „campionatul curat“, cât şi în cupă. 
Într-o singură întrecere, o Dacia Nova de grupa H e 
în fruntea tuturor: la „Raliul Harghitei“. Graţie 
virtuozităţii deosebite a lui Rusu şi colegului său. În 
schimb, „coaliția contestatarilor“ dă lovitura de 
graţie tocmai la Piteşti, în „Raliul Argeşului“. Iniţiat 
şi susţinut în principal de Automobile Dacia. În 
ordinea în care le-am nominalizat mai înainte, cele 
trei cupluri ocupă întregul podium. Dacă ne gândim 
că patru din cei şase au fost cu doar câţiva ani 

înainte componenți ai echipei din Colibaşi, am fi 
putut crede că a fost o lovitură în stil Brutus. Însă, 
într-o astfel de situaţie, fosta apartenenţă nu-i 
obliga la non-combat. Nu se putea gândi un 
asemenea aspect. Nici nu ar fi fost fair play. Ei sunt 
profesioniști adevăraţi şi îşi fac meseria. Şi le 
reuşeşte extraordinar de bine. 

Tot ce mai putea spera uzina, care să-i confere o 
aură deosebită, era titlul pe echipe. Aici bătălia a fost 
excepţional de disputată. Pâna pe ultimii kilometri 
ai campionatului. Trupa Dacia Racing Team, cu 
Rusu, Vasile, Necula, Măcăneaţă și Marişca, ultimii 
doi pe maşini Dacia Liberta de grupa A, s-au bătut 
magistral cu Monte Carlo Racing Team, având ca 
vârf de lance pe Toma şi Banca. Din păcate pentru 
echipa argeşeană, ultima cursă, decisivă, nu le-a 
surâs. Cele două maşini de grupa A au abandonat, 
iar Rusu, a avut şi el probleme. Victoria finală, a lui 
Toma şi Banca, a consfințit triumful “tutunului“ 
asupra “automobilului“. Dar de moment. 


Un titlu la echipe, 


dar niciunul la general... 


Fiindcă în anul următor, rolurile s-au inversat. 
Dacia a reuşit un succes istoric. Ultima dată când 




















În schimb, pe drumurile de pământ lucrurile nu mai stăteau la fel. „Chiar dacă erai campion 
mondial, cu doar două roţi motrice nu aveai nicio șansă”, dixit același Rusu. 

echipa se mai întâlnise cu titlul, fusese în 
îndepărtatul an 1986. O tempora... Din păcate, va fi 
ultimul. “Cupa României“ nu a trăit decât în 
sezonul în care a fost creată. Şi a dispărut mai ales 
pentru inconvenientul că echipajul care se impunea 
nu dobândea şi titulatura de campion. Un 
dezavantaj major în faţa sponsorilor. Atunci s-a 
venit cu ideea înlocuirii ei cu un ...campionat open, 
în aceleaşi condiţii de participare. Şi, să nu uităm, 
competiţia FIA era singura ce decerna titlurile 
adevărate. „Omologate“. Așadar, campion absolut 
un putea fi decât un pilot cu maşină omologată de 
FIA. Învingătorul ierarhiei generale Open nu se 
chema campion, ci ocupant al locului întâi. 
Întrecerea Open nu a rezistat nici ea prea mult. 
Numai doi ani. În care cei de la uzină nu s-au impus 
niciodată la individual, cu toate că maşinile erau 
continuu mise & jour, deşi poate că mai adecvată ar 
fi fost o exprimare în germană! Pe vremea „Super 
Novelor“, Rusu a fost singurul din întreaga trupă 
care a strălucit. El a reuşit de fiecare dată să 
recidiveze. Grupa H devenise apanajul său. Şi, 
automat, clasa căreia îi aparţinea. Un moment de 
mare satisfacţie s-a produs în 1998, la „Raliul 
Argeşului“, desigur! Aici, Rusu şi Hangu au pus la 
respect toată suflarea campionatului. Acum pilota şi 
el „un 2 litri“, ex-Necula. Care luase în exploatare 
maşina lui G6llner, la plecarea acestuia. Ar fi învins 
şi la Harghita, dacă nu făcea două pene de cauciuc 

pe prima probă de viteză a acestuia! Neşansă cruntă. 
Un handicap imposibil de surmontat. Dar s-a bătut 
strălucitor, iar la final n-a fost devansat decât de cele 
trei cupluri pomenite mai înainte. 


Totul 
pare potrivnic 

Cu siguranţă anul ar fi fost al său, dacă nu se 
întâmpla o nenorocire ce avea să-l marcheze pentru 
mult timp. La Baia Sprie, în timp ce se deplasa „pe 
etapă“ spre startul unei alte probe, un adolescent îi 
sare brusc în fața mașinii. Reflexul fulgerător al lui 
Puiu n-a reuşit să evite impactul. El, omul atât de 
sensibil și grijuliu, care „ocolea şi pisicile“, tocmai 
făcuse o victimă! Îngrozitoare lovitură a destinului! 
Dar nimeni nu e stăpân pe soarta sa. A trebuit să 
treacă ceva timp până ce Rusu îşi va reveni din 
coşmarul pe care-l trăise. În care fusese implicat 
fără nicio intenţie. Dar și fără vreo şansă de evitare. 
De aceea, în acel an fatidic, niciun titlu nu va fi 
asociat numelui său. În fapt, în 1998 şi în 1999, 
Rusu s-a impus fără excepţie pe toate probele de 
asfalt ale oricărui raliu. Nu va fi însă niciodată 
campion absolut, pentru că evolua într-o grupă 
proscrisă. Ca o consolare, în patru ani cât a evoluat 
pe astfel de „maşini interzise” a obţinut şase titluri 
individuale (clasă, grupă) şi unul cu echipa. 

În anul următor a “murit“ şi open-ul. Grupa H a 


Li 


“i 











Autoturisme participante la „Cupa Dacia Nova”. 

rămas pur şi simplu în paralel cu campionatul. Dar 
era acceptată la start şi învingătorul ei era 
recunoscut drept campion. Care a fost tot 
braşoveanu Rusu, desigur! Cu tradiționalul său 
navigator, profesorul Hangu. Practic, însă, nu mai 
exista o comparaţie directă între Dacia Nova de 
grupa H şi maşinile „legale“. Iar versiunile acesteia, 
de grupele N şi A, prezente și ele în focul luptei tot 
din '96, nici pe departe nu puteau emite pretenţii 
într-un campionat disputat exclusiv după regulile 
FIA. Ceea ce se poate afirma totuşi cu certitudine 
este faptul că, cei mai buni timpi în mai toate 
raliurile, erau opera stupefiantului Rusu. Căruia nu- 
i rămânea decât satisfacția platonică de a fi primul 
doar la grupa lui. Şi încă una, tot morală. Maşina pe 
care o conducea şi pe care şi-o pregătea singur, era o 
Dacia Nova ce acum vira dinspre o caroserie 
adaptată la motorizare de VW, la una aptă să 
primească mecanica... Renault. Timpul însă se 
sfârşea pentru cei de la competiţiile uzinei. 


Șanse egale, 


la ofertă! 

Ce a mai făcut Necula şi apropiații săi în afara a 
ceea ce ştim deja, a omologării Novei în grupele A şi 
N, dar şi a realizării atât de hulitelor versiuni de 
grupa H? Altfel, cu toate absolute lăudabile. Ei bine, 
Dan, împreună cu un alt Dan, au „pus pe roate“ o 
cupă monomarcă. A doua din istoria recentă a 
automobilismului românesc, după „Trofeul Dacia 
Sport“. Reamintim, operă a conducerii grupării 
sportive IATSA Piteşti. Primul Dan menţionat într- 
o frază anterioară era desigur Necula. În calitate de 
şef al curselor auto la Dacia nu se putea concepe o 
asemenea competiţie, cu produsele acesteia, fără 
implicarea sa. Însă pentru triumful adevărului 
trebuie să spunem că nu el a fost vioară întâi. Cel 
care își poate atribui făra dubii paternitatea iniţierii 
„Cupei Dacia Nova“, artizanul acesteia, este Dan 
Boboescu. Un simpatic inginer timişoarean, devenit 
după '89 om de afaceri şi navigatorul lui Necula în 
raliuri. Ca sportiv cu experienţă, acesta a întocmit 
proiectul de creare al competiţiei. Pe care, 
împreună, l-au supus aprobării managerului general 
al Dacia. Care, în afara implicării materiale pe care o 
presupunea pentru societatea sa, a sesizat perfect 
lovitura de imagine ce o promitea această magnifică 
idee, de a oferi un autoturism „la cheie“, gata 
pregătit pentru competiţiile auto. O iniţiativă venită 
în sprijinul celor cu posibilităţi materiale modeste, 
dar doritori să practice acest sport. Faţă de care unii 
ar putea să aibă şi dotare nativă, nu doar chemare. 

Așadar, in faţa unei asemenea perspective demne de 
toată lauda, rezoluţia pusă de managerul general a 
fost fără echivoc, amintindu-ne parcă de refrenul 
unui hit la modă cu mulţi ani în urmă: „da, da, da!”. 
Aceasta a fost rezoluţia ce dădea verde startului în 
“Cupa Dacia Nova”. Cum funcţiona acest veritabil 
angrenaj, am aflat chiar în anul lansării sale, 1997, 
de la Boboescu, datorită unei plăcute reîntâniri la 
cursa de viteză de la Pîrîul Rece. El mi-a relatat că 
maşinile cumpărate de la uzină erau preparate la 
Procar Timişoara, firma sa, cu elemente tehnice 
produse de firme de presitigiu de pe mapamond. 
Anvelope, electronică, suspensii, dar şi o importantă 
susţinere materială din partea reprezentanţilor 
acestora în România, au permis ridicarea la un 
standard superior al Novelor pentru această 
competiţie. Fără însă a le face un preţ prohibitiv. S- 
a dorit, mi s-a destăinuit artizanul ideii, 
„reabilitarea talentului în faţa agresivitătii potenţei 
financiare de a achiziţiona cai-putere şi cât mai 
multe roţi motoare“. Cum s-ar zice, în termeni 
marketing-ului contemporan, „şanse egale la 
ofertă“. Bineînţeles, şanse egale între cei angrenaţi 
în această compeţiţie. Altfel, cu numai 72 CP nu te 
puteai întrece cu cei mari. În schimb, se putea avea 
o satisfacţie materială grozavă, care s-a manifestat 
din primul an, creând invidia celor cu „multe roţi 
motoare”. 


Numărul banilor 


contează! 

După primele patru etape, liderul „Cupei Dacia 
Nova” câştigase mai mulţi bani din premii decât 
însuşi dominatorul campionatului de raliuri, 
celebrul de acum Titi Aur!! Cum a fost posibil? Cu 
ajutorul susținătorilor materiali ai „Cupei“, s-au 
putut oferi câte 50 USD pentru fiecare punct obţinut 
de cei clasaţi în primele zece locuri. În plus, sistemul 
de punctaj era altul. În care învingătorului i se 
atribuiau 20 de puncte, faţă de 10 în campionatul 
FIA. Așa se face că în următorii ani în care a mai 
existat întrecerea, în cadrul ei vom întâlni şi numele 
unor piloţi cu vechi state de activitate. Pe de altă 
parte, acestă superbă iniţiativă a fost detonatorul 
creării unei noi grupări piteştene, numită Setcar 
Racing. De care vom vorbi la încheierea foiletonului 
dedicat celor mai reprezentativi sportivi 
automobilişti şi echipe ai Argeşului, campioni ai 
acestei ţări, chiar dacă aceasta şi componenții ei nu 
aparţin categoriei selecte şi exclusiviste a celor care 
au adus glorie judeţului. 

Dr. Marin TOMA 


Pentru tovarăşul activist şi instructor de partid Harry Iosipovici Smirnov era clar că asesoarea 
populară Miţa Nichiforoaia este o tâmpită. O tâmpită periculoasă, o bețivă ordinară, nimerită din 
întâmplare în cadrul mai larg al luptei de clasă, teoretizate de marii clasici ai socialismului victorios 
Marx, Engels, Lenin şi Stalin. 

-Tovarăşa Nichiforoiu.... a strigat el bătând cu pumnul în masă atât de tare, că au zăngănit ferestrele 
încăperii şi pistolul pus în faţa lui la vedere. Dumneata pactizezi cu duşmanul de clasă!... Eşti în dușmănie 
fățişă cu politica partidului nostrul!... 

- Hai sictir, boule! I-a strigat țaţa Miţa cu aceeaşi dârzenie. Eu nu sunt în duşmănie cu nimeni. Eu sunt 
o femeie de treabă, care munceşte cinstit... Dar tu, amărâtule şi prăpăditule, eşti în duşmănie cu noi... 
ăştia de la Vultureşti... şi tovarăşul ăla Lenin... de la Câmpulung... e în dușmănie cu noi... Ce i-am făcut 
noi?... Ce mamă te-a născut şi te-a crescut pe tine?... Ea te-a învăţat să umbli cu pistolul la brâu şi să 
arestezi oameni?... Ce meserie ai tu, de-ai ajuns să umbli cu pistolul la brâu?... Ia te uită!...Vrei să arestezi 
şi să omori oameni nevinovați?... Dar vrei să o faci cu mâinile noastre!... Asta nu se poate!... Hai 


sictir!...Boule!... 





Mihail Diaconescu 





Serile la Vultureşti 
Nuvele şi amintiri 
sentimentale 








Bucuresti 2016 





"Romancierul îşi petrece verile la Vultureşti. De 
la începutul lunii mai până la mijlocul lui 
septembrie rămâne în casa de sus, pe care o 
moşteneşte de la părinţii săi. Scrie acolo, fie la masa 
din bibliotecă, fie la cea de pe pălimar, susţinut de 
dorinţa de a-și vedea încheiate cărţile care îl 
preocupă”. Tot într-o vară şi tot la Vultureşti l-am 
cunoscut şi noi pe romancier. Nu cu multă vreme în 
urmă. Şi acele ore au fost destule ca să ne schimbe 
cu totul viziunea asupra literaturii şi istoriei. Mai 
ales cea a noastră, a românilor. Trecut-a timpul 
repede și, începând cu acest număr al revistei, ne- 
am propus să scriem despre cărţile lui Mihail 

(Serile la Vultureşti-Mihail Diaconescu) 











Diaconescu după putinţa minţii şi urmând feldeinţei 
noastre. 

Serile la  Vultureşti. Nuvele şi amintiri 
sentimentale, publicată în 2016, într-o ediţie nouă, a 
doua, revizuită, reprezintă încă o mărturie a 
capacităţii de sinteză şi a harului scriitoricesc de 
care se bucură şi prin care ne bucură Mihail 
Diaconescu. Imaginarul pe care romancierul îl 
construieşte depăşeşte cu mult graniţele literaturii şi 
istoriei. Se împletesc deopotrivă spaţii şi epoci 
istorice, domenii ale cunoaşterii şi tipologii umane. 
Chiar şi aşa, răzbat dinspre cuvintele scrise 
convingeri morale puternice pe care cititorii şi cei 


Restituiri Pitești nr. 3/2017 


care îl cunosc pe Mihail Diaconescu le recunosc cu 
ușurință. Dragostea pentru tot ce este românesc, 
pentru credinţa noastră ortodoxă respiră în scrierea 
lui Mihail Diaconescu şi au atâta forță încât ating şi 
schimbă sufletelor cititorilor care sunt pregătiţi 
pentru a primi aceste emoţii. 

Volumul pe care ne dorim să îl recomandăm 
reprezintă una dintre acele lecturi pe care ar fi de 
mare folos să le reiei din vreme în vreme, pentru că 
descoperi ceva tainic, ascuns înainte. De fiecare dată 
înveţi ceva nou, citindu-l pe Mihai Diaconescu. În 
amintirile sale sentimentale, romancierul ne face 
cunoscuţi câţiva dintre prietenii săi, cei cu care îşi 
petrece unele dintre serile de vară de la Vultureşti. 
Paginile cărţii cuprind învățături de mare adâncime 
şi dialoguri care amintesc prin vigoarea 
argumentaţiei de dialogurile socratice ale lui Platon. 
Varietatea temelor şi a personajelor prezente în 
carte merită cu certitudine să fie amintită. 
Povestitorii sunt din majoritatea categoriilor socio- 
profesionale: scriitor, profesor, arhitect, militar, 
preot, pictor, medic...ei sunt cei care dezbat lumea 
trecută şi prezentă, poveştile lor reprezentând o 
reală radiografie a ultimului veac din istoria 
românilor: de la perioada interbelică, la grozăvia de 

după al doilea război mondial, la ridicarea 
orânduirii comuniste, la implicaţiile interacțiunii 
sociale în comunism, la derapajele morale 
postdecembriste și multe, multe altele. 

Serile la  Vultureşti. Nuvele şi amintiri 
sentimentale se prezintă şi sub forma unei 
admirabile cărţi de istorie a culturii şi a 
imaginarului, abordând cu mare profunzime teme 
precum foametea, focul, teama, mânia, pedeapsa şi 
rostul ei, miracolul, memoria, depresia, şi cel mai 
mare medicament dintre toate: iubirea. Paginile 
despre foametea care a urmat războiului, despre 
lupta pentru supravieţuire din satele româneşti, cele 
despre arderea cărţilor pentru a scăpa de 
persecuțiile noului regim şi mai ales cele care 
zugrăvesc portretul Miţei Nichiforoaia, simbol al 
românismului autentic sunt pline de o forţă 
revelatoare care smulge cititorilor câteva lacrimi. 
Sau chiar mai multe. Este fără doar şi poate o 
dovadă în plus că atunci când istoria nu mai are 
argumente, literatura este chemată la înrolare, astfel 
încât memoria trecutului să nu se piardă niciodată. 
Daca se pierde, atunci suntem condamnaţi să trăim 
aceleaşi suferinţe. 

















Monument istoric: Casa 
Mărtoiu, realizată într-un stil romantic regăsit și la Casa Panţurescu. 


Mărtoiu, sec. XIX, proprietate a familiei muscelene 

Monument istoric, Casa Nae Dumitrescu, construită în 1927, în stil neoromânesc, 
după planurile arhitectului Dumitru lonescu-Berechet. 
Nae Dumitrescu a fost profesor de geografie, director al Liceului |.C. Brătianu, avocat și primar 














